qundao/data-zh-poetry huggingface dataset:
水龙吟（次韵虚斋先生雨花宴）
作者：张矩
朝代：宋
体裁：词

暮云低锁荒台，凭阑四望天垂地。曼花半夜，蜚香缭绕，昔人曾记。往事悠悠，物华非旧，江山仍丽。怅斜阳芳草，长安不见，谁共洒、新亭泪。开放青峦旧址。动骚人、一番词意。青油幕里，相忘鱼鸟，水边云际。却恨清游，未能追逐，区区僚底。问何时，脱了尘埃墨绶，为虚斋醉。
水龙吟（顽雪欺春，葵轩兄用韵，因次）
作者：张矩
朝代：宋

先来花较开迟，怎禁风雪摧残过。红英紫萼，从他点缀，翻成沾污。一点清香，几多秾艳，紧藏不露。伴杨花散漫，逡巡堆积，纤粟处、妆成大。多谢东君造化。把群阴、一朝除破。千机锦绣，露浓香软，中间坐我。嚼徵含商，振金敲玉，埙篪相和。问西湖，别有一番桃李，肯同游么。
沁园春·为壑相寿
作者：张矩
朝代：宋

思昔买臣，怀绶会稽，年犹五旬。算初无功用，维持国事，但将富贵，夸耀时人。未若先生，方当强仕，掌握长淮百万军。难摹写，是擎天拄地，纬武经文。河滨。胡马嘶春。便密运机筹出万全。拥熊旗指授，鹰扬虓啖，毡裘胆落，鼠逸狐奔。褒诏飞来，威名加盛，从此不须关玉门。归朝也，看云台画像，金鼎调元。
沁园春·为赵懒窝寿
作者：张矩
朝代：宋

静寿先生，笑傲四并，醉眠懒窝。甚一枰棋壤，掉头不顾，同舟风紧，袖手高歌。太白词华，更生忠愤，为问山林老得么。须知道，有淮碑未作，浯石当磨。年来君子无多。试屈指、如公能几何。况刍荛公论，新曾推许，冕旒异眷，行见搜罗。泽润生民，洗清兵甲，待挽钱塘江上波。功名就，访蟠桃把玩，铜狄摩挲。
沁园春·代人上吴履斋集贤寿
作者：张矩
朝代：宋

绿野归来，筇杖角巾，岂不快哉。有清泉白石，东西岩岫，翠阴红影，高下楼台。况是蕤宾，槐庭暑薄，照眼葵榴次第开。轻熏里，剪香蒲为寿，一笑传杯。栽培。多少英材。更霖雨、看看遍九垓。算支撑厦屋，正资梁栋，调和钧鼎，须用盐梅。旒冕兴思，搢绅颙望，应有天边丹诏催。依还是，为苍生一起，重位元台。
沁园春·代人上吴履斋集贤寿
作者：张矩
朝代：宋
体裁：词

绿野归来，筇杖角巾，岂不快哉。有清泉白石，东西岩岫，翠阴红影，高下楼台。况是蕤宾，槐庭暑薄，照眼葵榴次第开。轻薰里，剪香蒲为寿，一笑传杯。栽培。多少英材。更霖雨、看看遍九垓。算支撑厦屋，正资梁栋，调和钧鼎，须用盐梅。旒冕兴思，搢绅颙望，应有天边丹诏催。依还是，为苍生一起，重位元台。
浪淘沙令 其一 和上元王仇香猷、含山邵梅仙有焕叙别
作者：张矩
朝代：宋
体裁：词

风色转东南。翠拥层峦。杏花疏雨逗清寒。钟阜石城何处是，烟霭漫漫。行旆已西关。一霎时间。芳尊聊复挽馀欢。明日断魂分付与，万叠云山。
浪淘沙令 其一 和上元王仇香猷、含山邵梅仙有焕叙别
作者：张矩
朝代：宋

风色转东南。翠拥层峦。杏花疏雨逗清寒。钟阜石城何处是，烟霭漫漫。行旆已西关。一霎时间。芳樽聊复挽馀欢。明日断魂分付与，万叠云山。
浪淘沙令 其一 次韵孙霁窗制参雨中海棠
作者：张矩
朝代：宋
体裁：词

春梦草茸茸。愁雨愁风。对花须拚酒频中。莫遣枝头银烛暗，辜负嫣红。推起簿书丛。何苦匆匆。悭吟却讶少陵公。天定为花开一笑，日上篱东。
浪淘沙令 其一 次韵孙霁窗制参雨中海棠
作者：张矩
朝代：宋
体裁：词

春梦草茸茸。愁雨愁风。对花须拚酒频中。莫遣枝头银烛暗，辜负嫣红。推起簿书丛。何苦匆匆。悭吟却说少陵公。天定为花开一笑，日上篱东。
浪淘沙令 其二 再和
作者：张矩
朝代：宋

雨过暮天南。高下青峦。小楼燕子话春寒。多少夕阳芳草地，雾掩烟漫。别恨正相关。心上眉间。离歌一曲间悲欢。后夜月明何处梦，钟阜容山。换桥度舫，添柳护堤，坡仙题欠今续。四面水窗如染，香波酿春曲。田田处，成暗绿。正万羽、背风斜矗。乱鸥去，不信双鸳，午睡犹熟。还记涌金楼，共抚雕阑，低度浣沙曲。自与故人轻别，荣枯换凉燠。亭亭影，惊艳目。忍到手、又成轻触。悄无语，独捻花须，心事曾卜。
浪淘沙令 其二 再用前韵定出郊之约
作者：张矩
朝代：宋
体裁：词

烟缕暗蒙茸。杨柳轻风。雨声多在夜窗中。春水渐生春事去，流尽残红。新笋绿丛丛。莺语匆匆。一尊同酹定林公。十里长松青未了，山北山东。
浪淘沙令·和上元王仇香猷、含山邵梅仙有焕叙别
作者：张矩
朝代：宋

风色转东南。翠拥层峦。杏花疏雨逗清寒。钟阜石城何处是，烟霭漫漫。行旆已西关。一霎时间。芳樽聊复挽馀欢。明日断魂分付与，万叠云山。磬圆树杪，舟乱柳津，斜阳又满东角。可是暮情堪剪，平分付烟郭。西风影，吹易薄。认满眼、脆红先落。算惟有，塔起金轮，千载如昨。谁信涌金楼，此际凭阑，人共楚天约。准拟换樽陪月，缯空卷尘幕。飞鸿倦，低未泊。斗倒指、数来还错。笑声里，立尽黄昏，刚道秋恶。
浪淘沙（再和）
作者：张矩
朝代：宋

雨过暮天南。高下青峦。小楼燕子话春寒。多少夕阳芳草地，雾掩烟漫。别恨正相关。心上眉间。离歌一曲间悲欢。后夜月明何处梦，钟阜容山。
浪淘沙（再用前韵定出郊之约）
作者：张矩
朝代：宋
体裁：词

烟缕暗蒙茸。杨柳轻风。雨声多在夜窗中。春水渐生春事去，流尽残红。新笋绿丛丛。莺语匆匆。一樽同酹定林公。十里长松青未了，山北山东。
满江红（寿壑相）
作者：张矩
朝代：宋
体裁：词

淮海波澄，湛桂影、半规凉月。又还是、中秋相近，垂弧时节。纶诰飞来宸眷重，彩衣著处慈颜悦。注紫清、花露入瑶卮，琼香滑。挥羽扇，持旄钺。鲸海浪，阴山雪。看威声到处，遐冲都折。沙溪远标铜柱界，关河尽补金瓯缺。庆君臣、千载会风云，看伊说。
满江红（寿壑相）
作者：张矩
朝代：宋
体裁：词

玉垒澄秋，又还近、桂华如璧。算六载、筹边整暇，几多功绩。铁壁连云东海重，惊波截断狂鲵翼。把向来、捣颍旧规模，平淮北。经济妙，谁知得。都总是，诗书力。有召公家法，范公胸臆。赫赫勋名俱向上，绵绵福寿宜无极。著莱衣、辉映衮衣荣，恢霖泽。
烛影摇红（再次虚斋先生梅词韵）
作者：张矩
朝代：宋
体裁：词

春小寒轻，南枝一夜阳和转。东君先递玉麟香，冷蕊幽芳满。应把朱帘暮卷。更何须、金猊烟暖。千山月淡，万里尘清，酒樽经卷。楼上胡床，笑谈声里机谋远。甲兵百万出胸中，谁谓江流浅。憔悴狂胡计短。定相将、来朝悔晚。功名做了，金鼎和羹，卷藏袍雁。
瑞鹤仙·次韵陆景思喜雪
作者：张矩
朝代：宋

碧油推上客。有神机沈密，参运帷幄。威声际沙漠。庆云飞川泳，和熏三白。霄渊夐鬲。甚探梅、也来相约。更谁怜久客，泥深穿履，栖栖东郭。农麦。年来管好，禾黍离离，讵忘关洛。风高水涸。多少事、待韬略。看鹅池夜渡，黎明飞捷，儿辈愔愔未觉。便冲寒，铁骑横驱，汛扫六合。
留别耘丛林逢吉饭牛翁郑简子
作者：张矩
朝代：宋

天台山下两诗仙，剪雾裁冰五十年。耘业三间千古意，饭牛数集几人传。半江明月曾同赋，一段清风岂偶然。匹马冲寒西驿路，碧云苒苒思绵绵。
登钟山
作者：张矩
朝代：宋
体裁：古风

登高得胜游，暂喜尘鞅脱。林深鸟声微，石兀马足滑。一笑立高寒，双明渺遐阔。酒酣百虑消，世事等毫末。
相公新创云山观於州治之东诗以颂之
作者：张矩
朝代：宋
体裁：七言律诗

华榱胜概实相兼，却笑滕王诧栋帘。海内一云高出岫，江南列嶂杳平檐。作霖锡命宜爰立，维石兴歌正具瞻。寰宇固应同德宇，共期羹鼎试梅盐。
祝英台近（赋牡丹）
作者：张矩
朝代：宋
体裁：词

柳绵稀，桃锦淡，春事在何许。一种秾华，天香渍冰露。嫩苞叠叠湘罗，红娇紫妒。翠葆护、西真仙侣。试听取。更饶十日看承，霞腴污尘土。池馆轻寒，次第少风雨。好趁油幕清闲，重开芳醑。莫孤负、莺歌蝶舞。
窗上
作者：张矩
朝代：宋
体裁：五言绝句

窗上月朦胧，香芸鼻观通。了无梅竹影，猛省在舟中。
第一峰诗
作者：张矩
朝代：宋

穿云踏月登茅岭，一阵西风吹客衣。松俨立兮如伏，山周回兮若帏。竹泉清可鉴，苔石坐忘归。鹤唳空霭，猿啼翠微。白露下，碧烟飞。适意，忘机。歔，欷。凄，清。露重，月明。纱帽湿，裌衣轻。路险仆倦，石危马惊。近市火数点，出林钟一声。客子征鞍暂解，仙家云关未扃。浊酒三杯投倦榻，梦回画被写吟情。
第一峰诗·其一
作者：张矩
朝代：宋

穿云踏月登茅岭，一阵西风吹客衣。松俨立兮如伏，山周回兮若帏。竹泉清可鉴，苔石坐忘归。鹤唳空霭，猿啼翠微。白露下，碧烟飞。适意，忘机。歔，欷。
约台府同官王元敬以次七人登巾山以前峰月照半江水分韵得半字
作者：张矩
朝代：宋
体裁：古风

一江贯万山，双塔抵层汉。我来蹑胜游，寒日已过半。夕阳满孤村，潮势吞两岸。俯视尘世微，云边数声雁。
绛都春 其一 次韵赵西里游平山堂二词
作者：张矩
朝代：宋
体裁：词

平山老柳。寄多少胜游，春愁诗瘦。万叠翠屏，一抹江烟浑如旧。晴空阑槛今何有。寂寞文章身后。唤回奇事，青油上客，放怀尊酒。知不。全淮万里，羽书静，草绿长亭津堠。小队出郊，花底赓酬闲时候。和薰筹幕垂春昼。坐看蓉池波皱。主宾同会风云，盛名可久。
绛都春·次韵赵西里游平山堂二词
作者：张矩
朝代：宋

平山老柳。寄多少胜游，春愁诗瘦。万叠翠屏，一抹江烟浑如旧。晴空栏槛今何有。寂寞文章身后。唤回奇事，青油上客，放怀樽酒。知不。全淮万里，羽书静，草绿长亭津堠。小队出郊，花底赓酬闲时候。和薰筹幕垂春昼。坐看蓉池波皱。主宾同会风云，盛名可久。谁云万事转头空。春寓不言中。底问垂杨在否，年年一度东风。凭高慨古，英雄亦泪，我辈情钟。事业正须老手，清吟留与山翁。
绛都春（次韵赵西里游平山堂二词）
作者：张矩
朝代：宋
体裁：词

平山老柳。寄多少胜游，春愁诗瘦。万叠翠屏，一抹江烟浑如旧。晴空栏槛今何有。寂寞文章身后。唤回奇事，青油上客，放怀樽酒。知不。全淮万里，羽书静，草绿长亭津堠。小队出郊，花底赓酬闲时候。和薰筹幕垂春昼。坐看蓉池波皱。主宾同会风云，盛名可久。
至后二日登狼峰
作者：张矩
朝代：宋

江流不尽天连地，山意无穷春复秋。多少诗人无分到，我来三月得重游。
虞美人 其三 借韵
作者：张矩
朝代：宋

龙香浅渍罗屏折。睡思低眉月。闲愁闲闷不关心。心似窗前梅影、一般清。绣帏交掩流苏动。一觉华胥梦。枕山轻戛宝钗声。粉褪香腮零乱、鬓鸦青。
虞美人 其三 借韵
作者：张矩
朝代：宋
体裁：词

龙香浅渍罗屏摺。睡思低眉月。闲愁闲闷不关心。心似窗前梅影、一般清。绣帏交掩流苏动。一觉华胥梦。枕山轻戛宝钗声。粉褪香腮零乱、鬓鸦青。
虞美人·小蛮才把鸳衾折
作者：张矩
朝代：宋
体裁：词

小蛮才把鸳衾折。妆就梳横月。探梅不似旧年心。却爱窗前纸帐、十分清。朔风吹起寒云动。午寝都无梦。黄昏更被竹枝声。唤起醒醒相对、一灯青。
虞美人·金炉钑就裙纹折
作者：张矩
朝代：宋

金炉钑就裙纹折。香烬低云月。玉钿黏唾上眉心。不似寿阳檐下、六花清。翠禽飞起南枝动。惊破西湖梦。仗谁为作水龙声。吹绽寒葩诗眼、为君青。
虞美人（和兰坡催梅）
作者：张矩
朝代：宋
体裁：词

金炉钑就裙纹摺。香烬低云月。玉钿黏唾上眉心。不似寿阳檐下、六花清。翠禽飞起南枝动。惊破西湖梦。仗谁为作水龙声。吹绽寒葩诗眼、为君青。
西江月
作者：张矩
朝代：宋
体裁：词

春事三分之二，落花庭院轻寒。翠屏围梦宝熏残。窗外流莺声乱。睡起犹支雪腕，觉来慵整云鬟。闲拈乐府倚阑干。宿酒才醒一半。
西江月·春事三分之二
作者：张矩
朝代：宋
体裁：词

春事三分之二，落花庭院轻寒。翠屏围梦宝熏残。窗外流莺声乱。睡起犹支雪腕，觉来慵整云鬟。闲拈乐府凭阑干。宿酒才醒一半。
贺新郎 其一 寿壑相母夫人
作者：张矩
朝代：宋
体裁：词

萸菊香凝雾。记重阳、才经三日，帨悬朱户。紫殿玉垣称寿斝，潋滟琼花清露。正万里、尘清淮浦。地宝从来标瑞应，甚新曾、秀出金芝树。正此处，诞申甫。人间小住千秋岁。画堂深、彩侍怡声，慈颜笑语。况是加恩封大国，锦诰鸾翔凤舞。便娱侍、鱼轩沙路。御果金泥宣晓宴，卷宫帘、争看元台母。家庆事，耀今古。
贺新郎 其二 送刘澄斋制干归京口
作者：张矩
朝代：宋
体裁：词

匹马钟山路。怅年来只解，邮亭送人归去。季子貂裘尘渐满，犹是区区羁旅。谩空有、剑锋如故。髀肉未消仪舌在，向樽前、莫洒英雄泪。鞭未动，酒频举。西风乱叶长安树。叹离离、荒宫废苑，几番禾黍。云栈萦纡今平步，休说襄淮乐土。但衮衮江涛东注。世上岂无高卧者，奈草庐、烟锁无人顾。笺此恨，付金缕。
贺新郎 其二 送刘澄斋制干归京口
作者：张矩
朝代：宋
体裁：词

疋马钟山路。怅年来只解，邮亭送人归去。季子貂裘尘渐满，犹是区区羁旅。漫空有、剑锋如故。髀肉未消仪舌在，向尊前、莫洒英雄泪。鞭未动，酒频举。西风乱叶长安树。叹离离、荒宫废苑，几番禾黍。云栈萦纡今平步，休说襄淮乐土。但衮衮江涛东注。世上岂无高卧者，奈草庐、烟锁无人顾。笺此恨，付金缕。
贺新郎·次拙逸刘直孺维扬客中贺新凉韵
作者：张矩
朝代：宋
体裁：词

襟度天为侣。价平生、放浪江湖，浮云行住。倒挽峡流归笔底，衮衮二并四具。何尚友、沧波鸥鹭。藻黻皇猷君能事，况贤书、两度登天府。急著手，佐明主。晴风一舸来瓜步。剪灯花、樽酒论诗，顿忘羁旅。逗晓蛮笺传金缕，一片瑰词绮语。甚独茧、抽成长绪。当代壑翁文章伯，定不教、弹铗轻辞去。留共济，孤舟渡。
赋山水雪景
作者：张矩
朝代：宋
体裁：古风

寒云凝不飞，回风舞霏雪。移多山凹平，渐释涧声咽。饥乌噤无语，老树僵欲折。薄暮渔舟归，行人稍稀绝。诗翁酒力微，清兴渺天末。夜深有奇事，玉楼耿寒月。
赞崇禧丈室二仙图
作者：张矩
朝代：宋
体裁：四言诗

鹿皮槲叶，容颜枯槁。青巾白袍，飘然气貌。不同者形，所同者道。金丹一丸，天地同老。
赠云竹一老琴师歌
作者：张矩
朝代：宋

昌黎不作颖师已，千古风流随逝水。大音祗在天壤间，云竹翁能发其秘。明之为侯王，幽之为神鬼。悟翁一转指头禅，万事泯然心耳废。涧泉淅沥走宫商，仙佩丁当分角徵。数声急羽来秋空，夜半西风掠蛩砌。诸公不但知此音，真欲钩深得其艺。大篇小什分珠玑，往往不惜兼金馈。吾闻南风之歌下舜廊，四海熙熙乐平治。愿翁持此天上头，一鼓解民愠，再鼓阜民财，勿作区区自丰计。
送宾书记自扬归吴门
作者：张矩
朝代：宋
体裁：七言绝句

一叶黄芦渡渺茫，误随野鹤上维扬。角声吹断梅花梦，依旧枫湾半叶霜。
送戴式之自越游江西
作者：张矩
朝代：宋
体裁：七言律诗

石屏峰下孤吟客，吟到头童更苦吟。四海江山多识面，百年人物半知心。诗于唐米偶先后，较以杜韦无古今。容易相逢容易别，不堪回首白云深。
醉落魄（次韵赵西里梅词）
作者：张矩
朝代：宋
体裁：词

瑶姬妙格。冰姿微带霜痕拆。一般恼杀多情客。风弄横枝，残月半窗白。孤山仙种曾移得。结根久傍王猷宅。欲笺心事呼云翮。为报年芳，萍梗正南北。
金缕曲·贺新郎
作者：张矩
朝代：宋
体裁：词

枌社新相识。恍瞻君、丰神气貌，飘然仙白。笔底三江鲸浪注，胸次一瓯冰雪。怎不做、龙门上客。坎止流行元无定，敢一朝、挨却尘泥迹。且剩把，锦云织。试看自古贤侯伯。一时间、失虽暂失，得还终得。儋石空无君家事，百万付之一掷。渐养就、抟风鹏翼。任你祖鞭先著了，占鸥天、浩荡观浮没。挈富贵，等儿剧。
闻春禽
作者：张矩
朝代：宋

万叠云山拥翠屏，笋舆终日面山行。幽禽上下好音语，到底不知谁命名。
闻杜鹃
作者：张矩
朝代：宋
体裁：七言绝句

流落江南帝魄痴，年年啼到绿阴肥。蜀山邈在青天外，只劝人归不自归。
雁声
作者：张矩
朝代：宋

雁声恰值到江东，霜影空濛落晚篷。寒著芦花禁不得，一层晴雪乱西风。
雨花台
作者：张矩
朝代：宋

莫说南朝胜概繁，祗今近郭已江村。台荒浪纪曼花坠，事往空馀古意存。瓯缺正缘轻纳景，鼎分谁谓不如孙。滔滔千载兴亡恨，尽付凭栏对月樽。
雪后呈邵尧章權尉
作者：张矩
朝代：宋

刮地风成阵，漫空雪作团。侵陵诗骨瘦，开拓酒肠宽。入竹寒声细，缄梅冷艳乾。长官何太喜，农事正相干。
青玉案·其三
作者：张矩
朝代：宋
体裁：词

龙香薰被罗屏绕。任窗外、风儿峭。鸳枕梦回鸡唱晓。丫鬟惊笑，琼枝低亚，错认梅花老。红炉兽炭装还倒。强梳洗、忙将黛眉埽。贪趁清欢争怕早。弓靴微湿，玉纤频袖，塑出狮儿好。
青玉案·其二
作者：张矩
朝代：宋

少时贪看琼林绕。任马上、寒威峭。昨暮六花飞逗晓。拥衾慵起，鬓丝笼帽，顿觉年来老。朱阑翠竹枝枝倒。把玉甃、棱层趁风扫。楼上一樽须放早。同云收尽，红轮初上，对面狼峰好。龙香熏被罗屏绕。任窗外、风儿峭。鸳枕梦回鸡唱晓。丫鬟惊笑，琼枝低亚，错认梅花老。红炉兽炭装还倒。强梳洗、忙将黛眉扫。贪趁清欢争怕早。弓靴微湿，玉纤频袖，塑出狮儿好。
青玉案·少时贪看琼林绕
作者：张矩
朝代：宋
体裁：词

少时贪看琼林绕。任马上、寒威峭。昨暮六花飞逗晓。拥衾慵起，鬓丝笼帽，顿觉年来老。朱阑翠竹枝枝倒。把玉甃、棱层趁风扫。楼上一樽须放早。同云收尽，红轮初上，对面狼峰好。
青玉案·被檄出郊题陈氏山居
作者：张矩
朝代：宋
体裁：词

西风乱叶溪桥树。秋在黄花羞涩处。满袖尘埃推不去。马蹄浓露，鸡声淡月，寂历荒村路。身名多被儒冠误。十载重来慢如许。且尽清樽公莫舞。六朝旧事，一江流水，万感天涯暮。
青玉案·西风乱叶溪桥树
作者：张矩
朝代：宋
体裁：词

西风乱叶溪桥树。秋在黄花羞涩处。满袖尘埃推不去。马蹄浓露，鸡声淡月，寂历荒村路。身名多被儒冠误。十载重来漫如许。且尽清樽公莫舞。六朝旧事，一江流水，万感天涯暮。
青玉案·龙香熏被罗屏绕
作者：张矩
朝代：宋
体裁：词

龙香熏被罗屏绕。任窗外、风儿峭。鸳枕梦回鸡唱晓。丫鬟惊笑，琼枝低亚，错认梅花老。红炉兽炭装还倒。强梳洗、忙将黛眉扫。贪趁清欢争怕早。弓靴微湿，玉纤频袖，塑出狮儿好。
青玉案（和何使君次了翁韵词三首）
作者：张矩
朝代：宋
体裁：词

严城寂寞山缭绕。觉寒透、貂裘峭。云压江天风破晓。飞琼万顷，看来浑似，泽国芦花老。玉山不怕频频倒。要笔阵、纵横快挥扫。见说今年梅较早。笑将名胜，千钟万字，谁似邦侯好。
题三茅峰
作者：张矩
朝代：宋
体裁：古风

巨灵握奇石，飞落人间世。怒拳一击破，高下成鼎峙。三光发其精，吾岳借之气。精气久以灵，稍稍见奇异。香之为草木，清之为泉水。天则为洞天，地则为福地。㠌嵚白云根，怪巧分琐细。龙潜而虎藏，猿啼而鹤唳。始焉三仙居，终也众真萃。至今丹砂光，上下数万里。清游动高吟，今古几骚士。搜奇探幽深，或仅见一二。输君呼笔神，尽发万古秘。我于尘埃中，读之如亲履。呼儿谨縢藏，再拜归棐几。
题云间皎上人扃绿轩
作者：张矩
朝代：宋
体裁：五言律诗

丛竹傍幽亭，萧然一画屏。色欺春酒碧，光映夜灯青。雨叶供香润，风枝摇梦醒。却嫌千亩阔，浩渺绿难扃。
题刘直孺拙逸轩
作者：张矩
朝代：宋

营营天壤间，孰不为智使。有美山中君，独与世俗异。一真不凿若大愚，四体安然如止水。人皆喜君得佳扁，我于其间有馀议。一阴一阳分动静，江河山岳判流峙。造化而欲辞其劳，造化之功亦息矣。伊周孔孟心乎民，老氏庄蒙忘此世。使四君子俱恝然，万古滔滔孰经济。以拙而望巧，巧未及成拙。先至晦巧而为拙，终焉多与巧相值。逸者自逸劳者劳，天之降材尔殊尔。君才足以应万殊，袖手山林恐非计。愿君毕力运天巧，却换轩名与张子。
题包虎
作者：张矩
朝代：宋

正视眈眈怒作威，西风摇毒上牙须。山翁祗作丹青看，冯妇从教自下车。日日红林饱血腴，尚将馀力咬枯株。高亭素壁黄昏后，疑有悲风落坐隅。
题包虎·其一
作者：张矩
朝代：宋

正视眈眈怒作威，西风摇毒上牙须。山翁祗作丹青看，冯妇从教自下车。
题包虎·其二
作者：张矩
朝代：宋

日日红林饱血腴，尚将馀力咬枯株。高亭素壁黄昏后，疑有悲风落坐隅。
题啄蜂雀井团雀二图
作者：张矩
朝代：宋

游蜂从何来，饥雀巧相遇。谁其释纷拿，放汝采花去。日暮投荒榛，吻利腹良馁。尔竟何所争，固结不可解。
题啄蜂雀井团雀二图·其一
作者：张矩
朝代：宋

游蜂从何来，饥雀巧相遇。谁其释纷拿，放汝采花去。
题啄蜂雀井团雀二图·其二
作者：张矩
朝代：宋
体裁：五言绝句

日暮投荒榛，吻利腹良馁。尔竟何所争，固结不可解。
题税轩新筑送青亭四首
作者：张矩
朝代：宋

花木中间著小亭，檐虚不碍两峰青。数声啼鸟闹中过，不似家山子细听。日抱吟情到此亭，捲帘孤坐看云生。诗怀恰与云相似，一点悠然度太清。白云尽处青山小，红雨飞时绿树新。佳致仗谁同管领，野禽啁哳话深春。日移花影上疏帘，香鼎烧残逐旋添。春事已随诗入梦，一庭芳草绿纤纤。
题税轩新筑送青亭四首·其一
作者：张矩
朝代：宋

花木中间著小亭，檐虚不碍两峰青。数声啼鸟闹中过，不似家山子细听。
题税轩新筑送青亭四首·其三
作者：张矩
朝代：宋
体裁：七言绝句

白云尽处青山小，红雨飞时绿树新。佳致仗谁同管领，野禽啁哳话深春。
题税轩新筑送青亭四首·其二
作者：张矩
朝代：宋
体裁：七言绝句

日抱吟情到此亭，捲帘孤坐看云生。诗怀恰与云相似，一点悠然度太清。
题税轩新筑送青亭四首·其四
作者：张矩
朝代：宋

日移花影上疏帘，香鼎烧残逐旋添。春事已随诗入梦，一庭芳草绿纤纤。
题赵子固水仙图
作者：张矩
朝代：宋

紫府川妃夜宴还，玉盘金椀落人间。香肌不受缁尘污，依约风前响佩环。
题赵子固水仙图
作者：张矩
朝代：宋
体裁：七言绝句

紫府川妃夜宴还，玉盘金碗落人间。香肌不受缁尘污，依约风前响佩环。
题金渊绿净亭
作者：张矩
朝代：宋

凭高四望天沉沉，平芜远树横夕阴。碧云吐吞献奇象，乃知造物得我心。渔舟两两叠烟棹，白鸟出没沧波深。悠然呼酒纳幽致，须臾寒月照古琴。
题钱则父凛对轩轩有老桧奇甚
作者：张矩
朝代：宋

老红落尽苍苔院，万物随时自流转。苍然古桧夜窗前，独抱寒姿耸孤干。幽人丈室空无埃，风声月影共徘徊。树兮人兮两清绝，不然君肯居此哉。
题黄岩黄山楼
作者：张矩
朝代：宋
体裁：五言律诗

楼俯澄江碧，山宜四面观。压波桥影阔，带雨橹声寒。客梦因诗醒，归心得酒宽。虚怀纳幽致，湿翠扑栏干。
飞雪满群山
作者：张矩
朝代：宋

爱日烘晴，梅梢春动，晓窗客梦方还。江天万里，高低烟树，四望犹拥螺鬟。是谁邀滕六，酿薄暮、同云冱寒。却原来是，铃阁云蒸，俄忽老青山。都尽道、来年须更好，无缘农事，雨涩风悭。鹅池夜半，衔枚飞渡，看尊俎折冲间。尽清游谈笑，琼花露、杯深量宽。功名做了，云台写作图画看。
飞雪满群山
作者：张矩
朝代：宋
体裁：词

爱日烘晴，梅梢春动，晓窗客梦方还。江天万里，高低烟树，四望犹拥螺鬟。是谁邀滕六，酿薄暮、同云冱寒。却原来是，铃阁云蒸，俄忽老青山。都尽道、来年须更好，无缘农事，雨涩风悭。鹅池夜半，衔枚飞渡，看尊俎折冲间。尽青油谈笑，琼花露、杯深量宽。功名做了，云台写作图画看。
骑鹤仙
作者：张矩
朝代：宋
体裁：七言绝句

拥麾犹愿富腰钱，千古相传跨鹤仙。莫笑昔人空觊望，后来人欲更熏天。
鹧鸪天·饱挹台城白露秋
作者：张矩
朝代：宋
体裁：词

饱挹台城白露秋。又骑黄鹄上江州。恩波浩荡三千里，多少人家愿借留。□寿斝，菊香浮。姓名还喜到宸旒。片□□□□□□，□振□□□下流。
题迎熏阁
作者：张砚
朝代：宋

解愠风来处，朱甍起旧城。
条山供偃蹇，盐泽借澄泓。
龙庙疑飞出，莲宫若化成。
乱云堆素彩，远溜集幽声。
逸骥腾前路，鸣鸢激去程。
散眸襟抱爽，翘首骨毛清。
欢席多嘉客，丰郊少困氓。
鼓琴歌涣泽，击石乐承平。
鉅肇重华榜，高吟刻萃瑛。
虽无丹雘构，三绝足垂名。
题迎薰阁
作者：张砚
朝代：宋

解愠风来处，朱甍起旧城。条山供偃蹇，盐泽借澄泓。龙庙疑飞出，莲宫若化成。乱云堆素彩，远溜集幽声。逸骥腾前路，鸣鸢激去程。散眸襟抱爽，翘首骨毛清。欢席多嘉客，丰郊少困氓。鼓琴歌涣泽，击石乐承平。钜肇重华榜，高吟刻萃瑛。虽无丹雘构，三绝足垂名。
题祖山人池上怪石
作者：张碧
朝代：宋

寒姿数片奇突兀，曾作秋山秋水骨。
先生应是厌风雷，着向池边塞龙窟。
我来池上倾醉尊，半酣书破青烟痕。
参差翠缕摆不落，笔头惊怪粘秋云。
我闻吴中项容水墨有高价，邀得将来倚松下。
铺却双缯直道难，掉首空归不成画。
鸿门
作者：张碧
朝代：宋

毒龙衔日天地昏，八纮叆叇生愁云。
秦原走鹿无藏处，纷纷争处围成群。
四溟波立鲸相吞，薄摇五岳崩山根。
鱼虾舞浪狂鳅鲲，龙蛇胆战登鸿门。
星旗羽簇强者尊，黑风白雨东西屯。
山河欲拆人烟分，壮士鼓勇君王存。
项庄愤气吐不得，亚父斗声天上闻，玉光坠地惊昆崙。
留侯气魄吞太平，舌头一寸生阳春。
神农女娲愁不言，蛇枯老妪啼泪痕。
星曹定秤称王孙，项籍骨轻迷精魂，沛公仰面争干坤。
须臾垓下贼星起，歌声缭绕凄人耳。
吴娃捧酒横秋波，霜天月照空城垒。
力拔山兮忽到此，骓嘶懒渡乌江水。
新丰瑞气生楼台，西楚寒蒿哭愁鬼。
三尺霜鸣金匣裏，神光一照八千里。
汉皇骤马意气生，西南扫地迎天子。
浣溪沙
作者：张磐
朝代：宋

习习轻风破海棠。秋千移影上回廊。画长蝴蝶为谁忙。
度柳早莺分暖绿，过花小燕带春香。满庭芳草又斜阳。
浣溪纱·浣溪沙·习习轻风破海棠
作者：张磐
朝代：宋
体裁：词

习习轻风破海棠。秋千移影上回廊。昼长蝴蝶为谁忙。度柳早莺分暖绿，过花小燕带春香。满庭芳草又斜阳。
绮罗香（渔浦有感）
作者：张磐
朝代：宋
体裁：词

浦月窥檐，松泉漱枕，屏里吴山何处。暗粉疏红，依旧为谁匀注。都负了、燕约莺期，更闲却、柳烟花雨。纵十分、春到邮亭，赋怀应是断肠句。青青原上荠麦，还被东风无赖，翻成离绪。望极天西，惟有陇云江树。斜照带、一缕新愁，尽分付、暮潮归去。步闲阶、待卜心期，落花空细数。
闻兄道窜作诗寄之
作者：张磻
朝代：宋
体裁：七言律诗

飞旆翩然拂曙凉，都门饯送集冠裳。窜乡此去嗟予季，忠国古来留异方。贾谊谁云时不遇，郦生自谓我非狂。横江一网空朝市，何物充庖荐庙廊。
东关
作者：张祁
朝代：宋
体裁：七言绝句

山扼平湖蓄不东，地分南北指撝中。二关形势千年壮，三国英雄一笑空。
句
作者：张祁
朝代：宋

伟哉张与乔，忠烈激偏裨。堂成相业思三老，山揖仙风对八公。
句·其一
作者：张祁
朝代：宋

伟哉张与乔，忠烈激偏裨。
句·其二
作者：张祁
朝代：宋

堂成相业思三老，山揖仙风对八公。
平沙
作者：张祁
朝代：宋
体裁：七言绝句

平沙漠漠雁翩翩，两岸菰蒲水拍天。小艇得鱼撑月去，一声孤笛破寒烟。
广福寺
作者：张祁
朝代：宋
体裁：五言律诗

老去丹心在，愁来酒兴浓。江山遗古意，云水淡秋容。落日孤村笛，微风远寺钟。平生善知识，却忆妙高峰。
庐州诗
作者：张祁
朝代：宋

平湖阻城南，长淮带城西。
壮哉金斗势，吴人筑合肥。
曹瞒狼顾地，苻秦又颠挤。
六飞驻吴会，重兵盾边陲。
绍兴丁巳岁，书生绾戎机。
郦琼劫众叛，度河从僞齐。
苍黄驱迫际，白刃加扶持。
在职诸君子，临难节不亏。
尚书徇国事，既以身死之。
骂贼语悲壮，摏喉声喔咿。
呜呼赵使君，忠血溅路歧。
在职乔张实大将，横尸枕阶基。
至今遗部曲，言之皆涕洟。
法当为请谥，史策垂清规。
法当为立庙，血食安淮圻。
奈何后之人，邈然弗吾思。
居官潭潭府，神不芘茅茨。
冤气与精魄，皇皇何所依。
所以州州内，鬼物多怪奇。
月明廷庑下，彷佛若有窥。
謦欬闻动息，衣冠俪容仪。
士民日凋瘵，岳牧婴祸罹。
一纪八除帅，五丧三哭妻。
张侯及内子，遍体生疮痍。
爬搔疼彻骨，脱衣痛粘皮。
狂氓据听事，夫人凭指挥。
玉勒要乌马，云鬟追小姬。
同殂顷刻许，异事今古稀。
磊落陈阁学，文章李紫微。
筑城志不遂，起废止于斯。
杜侯在官日，夜寝鬼来笞拔剑起驱逐，反顾出户帏。
曰杜二汝福，即有鼓盆悲。
德章罢郡去，厌厌若行尸。
还家席未暖，凶问忽四驰。
安道移嘉禾，病骨何尪羸。
于时秋暑炽，絮帽裹颔颐。
余龄亦何有，干在神已睽。
师说达吏治，通材长拊绥。
东来期月政，简静民甚宜。
传闻盖棺日，邑里皆号啼。
近者吴徽阁，鱼轩发灵輀。
营卒仆公宇，厩驷裹敝帷。
行路闻若骇，举家惊欲痴。
昔有邺中守，迥讳姓尉迟。
后周死国难，英忠未立祠。
及唐开元日，刺史多艰危。
居官屡谪死，未至先歔欷。
仁矣张嘉佑，下车知端倪。
庙貌严祀典，满考迁京畿。
兄弟列三戟，金吾有光辉。
吴竞继为政，神则加冕衣。
自此守无患，史书信可推。
伯有执郑政，汰侈荒于嬉。
出奔復为乱，羊肆死猖披。
强魂作淫厉，杀人如取携。
其后立良止，祭祀在宗枝。
罪戮彼自取，祸福尚能移。
族大所冯厚，子产岂吾欺。
寒温五种疟，踸踔一足夔。
或能为病祟，祈祷烹伏雌。
况我义烈士，品秩非贱卑。
凛凛有生气，为神復何疑。
勺水不酹地，敢望壶与蹄。
片瓦不覆顶，敢望题与榱。
邦君寄民社，此责将任谁。
既往不足咎，来者犹可追。
傥依包孝肃，或依皇地祇。
经营数楗屋，丰俭随公私。
丹青罗像设，香火奉岁时。
尚书名位重，正寝或可施。
吕姬徇夫葬，义妇严中闺。
清贤列两庑，后先分等衰。
当时同难士，物色不可遗。
张陈李鲍韩，势必相追随。
德章病而去，去取更临时。
尊罍陈俨雅，剑佩光陆离。
匠事落成日，醮祭蠲州治。
青词奏上帝，册祝告神知。
若曰物异趣，人鬼安同栖。
兹焉卜新宅，再拜迎将归。
悲笳响萧瑟，风驭行差池。
穹旻亦异色，道路皆惨悽。
巍峨文武庙，千载无倾欹。
使君享安稳，高堂乐融怡。
岂弟布惠政，吉祥介繁禧。
遂纡紫泥诏，入侍白玉墀。
斯民获后福，年谷得禳祈。
坎坎夜伐鼓，欣欣朝荐牺。
人神所依赖，时平物不疵。
中兴天子圣，群公方倚毗。
明德格幽显，和风被华夷。
典章粲文治，昭然日月垂。
臣工靡不报，秩祀当缉熙。
四聪无壅塞，百揆钦畴咨。
咨尔淮西吏，不请奚俟为。
露章画中旨，施行敢稽迟。
太常定庙额，金榜华标题。
特书旌死节，大字刻丰碑。
碑阴有坚石，镌我庐州诗。
庐州诗
作者：张祁
朝代：宋

平湖阻城南，长淮带城西。壮哉金斗势，吴人筑合肥。曹瞒狼顾地，苻秦又颠挤。六飞驻吴会，重兵镇边陲。绍兴丁巳岁，书生绾戎机。郦琼劫众叛，度河从伪齐。苍黄驱迫际，白刃加扶持。在职诸君子，临难节不亏。尚书徇国事，既以身死之。骂贼语悲壮，摏喉声喔咿。呜呼赵使君，忠血溅路歧。在职乔张实大将，横尸枕阶基。至今遗部曲，言之皆涕洟。法当为请谥，史策垂清规。法当为立庙，血食安淮圻。奈何后之人，邈然弗吾思。居官潭潭府，神不芘茅茨。冤气与精魄，皇皇何所依。所以州州内，鬼物多怪奇。月明廷庑下，彷佛若有窥。謦欬闻动息，衣冠俪容仪。士民日凋瘵，岳牧婴祸罹。一纪八除帅，五丧三哭妻。张侯及内子，遍体生疮痍。爬搔疼彻骨，脱衣痛粘皮。狂氓据听事，夫人凭指挥。玉勒要乌马，云鬟追小姬。同殂顷刻许，异事今古稀。磊落陈阁学，文章李紫微。筑城志不遂，起废止于斯。杜侯在官日，夜寝鬼来笞拔剑起驱逐，反顾出户帏。曰杜二汝福，即有鼓盆悲。德章罢郡去，厌厌若行尸。还家席未暖，凶问忽四驰。安道移嘉禾，病骨何尪羸。于时秋暑炽，絮帽裹颔颐。馀龄亦何有，干在神已睽。师说达吏治，通材长拊绥。东来期月政，简静民甚宜。传闻盖棺日，邑里皆号啼。近者吴徽阁，鱼轩发灵輀。营卒仆公宇，厩驷裹敝帷。行路闻若骇，举家惊欲痴。昔有邺中守，迥讳姓尉迟。后周死国难，英忠未立祠。及唐开元日，刺史多艰危。居官屡谪死，未至先歔欷。仁矣张嘉祐，下车知端倪。庙貌严祀典，满考迁京畿。兄弟列三戟，金吾有光辉。吴竞继为政，神则加冕衣。自此守无患，史书信可推。伯有执郑政，汰侈荒于嬉。出奔复为乱，羊肆死猖披。强魂作淫厉，杀人如取携。其后立良止，祭祀在宗枝。罪戮彼自取，祸福尚能移。族大所冯厚，子产岂吾欺。寒温五种疟，踸踔一足夔。或能为病祟，祈祷烹伏雌。况我义烈士，品秩非贱卑。凛凛有生气，为神复何疑。勺水不酹地，敢望壶与蹄。片瓦不覆顶，敢望题与榱。邦君寄民社，此责将任谁。既往不足咎，来者犹可追。傥依包孝肃，或依皇地祇。经营数楗屋，丰俭随公私。丹青罗像设，香火奉岁时。尚书名位重，正寝或可施。吕姬徇夫葬，义妇严中闺。清贤列两庑，后先分等衰。当时同难士，物色不可遗。张陈李鲍韩，势必相追随。德章病而去，去取更临时。尊罍陈俨雅，剑佩光陆离。匠事落成日，醮祭蠲州治。青词奏上帝，册祝告神知。若曰物异趣，人鬼安同栖。兹焉卜新宅，再拜迎将归。悲笳响萧瑟，风驭行差池。穹旻亦异色，道路皆惨悽。巍峨文武庙，千载无倾攲。使君享安稳，高堂乐融怡。岂弟布惠政，吉祥介繁禧。遂纡紫泥诏，入侍白玉墀。斯民获后福，年谷得禳祈。坎坎夜伐鼓，欣欣朝荐牺。人神所依赖，时平物不疵。中兴天子圣，群公方倚毗。明德格幽显，和风被华夷。典章粲文治，昭然日月垂。臣工靡不报，秩祀当缉熙。四聪无壅塞，百揆钦畴咨。咨尔淮西吏，不请奚俟为。露章画中旨，施行敢稽迟。太常定庙额，金榜华标题。特书旌死节，大字刻丰碑。碑阴有坚石，镌我庐州诗。
汪氏别墅次韵
作者：张祁
朝代：宋

不应无酒饮公荣，且与园花作證明。我已闭门为独乐，君能让畔喜双清。莫教佛法无多子，却怕诗人太瘦生。好是柳丝饶意态，故垂浓绿著嘤嘤。芜湖还似鉴湖春，我亦归来贺季真。好赋俱陪招隐士，耦耕长似问津人。襟怀处处尊前好，花柳番番雨后新。谁道只凭诗遣兴，却因雕琢费精神。
汪氏别墅次韵·其一
作者：张祁
朝代：宋

不应无酒饮公荣，且与园花作證明。我已闭门为独乐，君能让畔喜双清。莫教佛法无多子，却怕诗人太瘦生。好是柳丝饶意态，故垂浓绿著嘤嘤。
汪氏别墅次韵·其一
作者：张祁
朝代：宋

不应无酒饮公荣，且与园花作证明。
我已闭门为独乐，君能让畔喜双清。
莫教佛法无多子，却怕诗人太瘦生。
好是柳丝饶意态，故垂浓绿着嘤嘤。
汪氏别墅次韵·其二
作者：张祁
朝代：宋

芜湖还似鉴湖春，我亦归来贺季真。好赋俱陪招隐士，耦耕长似问津人。襟怀处处尊前好，花柳番番雨后新。谁道只凭诗遣兴，却因雕琢费精神。
汪氏别墅次韵·其二
作者：张祁
朝代：宋

芜湖还似鑑湖春，我亦归来贺季真。
好赋俱陪招隐士，耦耕长似问津人。
襟怀处处尊前好，花柳番番雨后新。
谁道只凭诗遣兴，却因雕琢费精神。
渡湘水
作者：张祁
朝代：宋

春过潇湘渡，真观八景图。
云藏岳麓寺，江入洞庭湖。
晴日花争发，丰年酒易沽。
长沙十万户，游女似京都。
游钟阜呈同集诸公
作者：张祁
朝代：宋

晓出白下门，东山耸孱颜。
脱身廛市中，办此一日闲。
西风忽凛冽，秋容着坚顽。
烟树小摇落，寒云起斓斑。
但惊节物变，敢辞登陟艰。
诸峰互崭绝，落势相回环。
盘固建康城，俨若呵神姦。
造化钟英灵，尽压东南山。
厚疑接坤轴，高欲窥帝关。
太平严梵刹，华屋罗千间。
向来劫烧灰，旧观初未还。
象教岂易灭，佛力不可扳。
风雷运梁栋，斤斧勤输般。
会见落成日，千门响铜环。
山僧肯分甘，我亦诛茅菅。
人生少会心，胜处天所悭。
归鞯理残照，欲去仍跻攀。
后会倘可约，此兴殊未阑。
祗恐俗士驾，频来遭诋讪。
哦诗记幽讨，剩语君其删。
游钟阜呈同集诸公
作者：张祁
朝代：宋

晓出白下门，东山耸孱颜。脱身廛市中，办此一日闲。西风忽凛冽，秋容著坚顽。烟树小摇落，寒云起斓斑。但惊节物变，敢辞登陟艰。诸峰互崭绝，落势相回环。盘固建康城，俨若呵神奸。造化钟英灵，尽压东南山。厚疑接坤轴，高欲窥帝关。太平严梵刹，华屋罗千间。向来劫烧灰，旧观初未还。象教岂易灭，佛力不可扳。风雷运梁栋，斤斧勤输般。会见落成日，千门响铜环。山僧肯分甘，我亦诛茅菅。人生少会心，胜处天所悭。归鞯理残照，欲去仍跻攀。后会倘可约，此兴殊未阑。祗恐俗士驾，频来遭诋讪。哦诗记幽讨，剩语君其删。
田蕳杂歌
作者：张祁
朝代：宋

大麦半枯自浮沉，小麦刺水铺绿针。
山边老农望麦熟，出门见水放声哭。
去年涔涔七月雨，秋田不收一粒谷。
只今米价贵如玉，併日举家纔食粥。
小儿索饭蕳前啼，大儿虽瘦把锄犂。
晴时和麦耕荒陇，正好下秧无稻种。
田蕳杂歌
作者：张祁
朝代：宋

大麦半枯自浮沉，小麦刺水铺绿针。山边老农望麦熟，出门见水放声哭。去年涔涔七月雨，秋田不收一粒谷。只今米价贵如玉，并日举家才食粥。小儿索饭蕳前啼，大儿虽瘦把锄犁。晴时和麦耕荒陇，正好下秧无稻种。
白水桥断碑
作者：张祁
朝代：宋
体裁：七言绝句

出郭悠悠信马蹄，荒烟衰草不胜悲。江南旧事无人记，时有龟趺载断碑。
答周邦彦觅茶·其一
作者：张祁
朝代：宋

内家新赐密云龙，只到调元六七公。
赖有家山供小草，犹堪诗老荐春风。
答周邦彦觅茶·其二
作者：张祁
朝代：宋

仇池诗裏识焦坑，风味官焙可抗衡。
钻余权倖亦及我，十辈遣前公试烹。
答周邦彦觅茶·其二
作者：张祁
朝代：宋

仇池诗里识焦坑，风味官焙可抗衡。钻馀权倖亦及我，十辈遣前公试烹。
西岩
作者：张祁
朝代：宋
体裁：五言律诗

似有楼台处，微闻钟磬声。溪横前路绝，人在别峰行。天远水云淡，春深花柳明。如果解尘鞅，亲和法王城。
题德清教场亭
作者：张祁
朝代：宋

浩荡秋光裏，扁舟过德清。
楼台占山影，鹅鸭乱溪声。
小饮经年别，清歌一邑惊。
娟娟照人月，还忆谢宣城。
题德清教场亭
作者：张祁
朝代：宋

浩荡秋光里，扁舟过德清。楼台占山影，鹅鸭乱溪声。小饮经年别，清歌一邑惊。娟娟照人月，还忆谢宣城。
题灵仙观
作者：张祁
朝代：宋

楼殿起山巅，无尘地自偏。松廊暗云雾，粉壁艳神仙。名姓藏丹府，衣冠访洞天。幼舆丘壑质，定合老松泉。
题灵仙观
作者：张祁
朝代：宋

楼殿起山巓，无尘地自偏。
松廊暗云雾，粉壁艷神仙。
名姓藏丹府，衣冠访洞天。
幼舆丘壑质，定合老松泉。
吏隐堂为郑参议题
作者：张祈
朝代：宋

平时谷口驰声名，只今朝市心如水。司马政成方外趣，官事莫能相料理。公堂卜筑在人境，钟阜孱颜是吾里。瑶林琼树风尘外，白雪阳春谈笑里。花间有酒可逃禅，客至忘吾还隐几。便应诏登金马门，乐此徜徉聊复尔。君王神圣相伊周，虎豹空山不可留。招我白云二三子，弹冠径出从公游。
吏隠堂为郑参议题
作者：张祈
朝代：宋

平时谷口驰声名，只今朝市心如水。
司马政成方外趣，官事莫能相料理。
公堂卜筑在人境，钟阜孱颜是吾里。
瑶林琼树风尘外，白雪阳春谈笑裏。
花间有酒可逃禅，客至忘吾还隠几。
便应诏登金马门，乐此徜徉聊復尔。
君王神圣相伊周，虎豹空山不可留。
招我白云二三子，弹冠径出从公游。
秀聚亭
作者：张祈
朝代：宋

老矣丹心在，愁来酒兴浓。
江山遗古意，云水淡秋容。
落日孤村笛，微风远寺钟。
平生善知识，却忆妙高峰。
白鹤峰
作者：张祉
朝代：宋
体裁：古风

我登白鹤峰，下窥沧海日。色与朱橘同，形比弹丸一。夜半伫玩閒，无质而生质。所以神仙侣，色界须超出。
瑞香花
作者：张祠部
朝代：宋

曾向庐山睡裏闻，香风占断世间春。
窃花莫扑枝头蝶，惊觉南窗半梦人。
水调歌头
作者：张祥
朝代：宋
体裁：词

为爱龙山胜，小队一登临。冯仙洞府安在，抉石试幽寻。商略生平事业，摆脱人间尘土，欲与斸丝苓。泉响似相答，未可启归心。中原地，禾黍茂，犬羊腥。君王梦想豪杰，有待扫妖氛。缚虎正须人手，跨鹤缓酬夙志，行矣勿因循。夜半遣雷雨，助我作秋成。
水调歌头
作者：张祥
朝代：宋

为爱龙山胜，小队一登临。冯仙洞府安在，抉石试幽寻。商略生平事业，摆脱人间尘土，欲与斸断丝苓。泉响似相答，未可启归心。中原地，禾黍茂，犬羊腥。君王梦想豪杰，有待扫妖氛。缚虎正须人手，跨鹤缓酬夙志，行矣勿因循。夜半遣雷雨，助我作秋成。
水调歌头·为爱龙山胜
作者：张祥
朝代：宋
体裁：词

为爱龙山胜，小队一登临。
冯仙洞府安在，抉石试幽寻。
商略生平事业，摆脱人间尘土，欲与断丝苓。
泉响似相答，未可启归心。
中原地，禾黍茂，犬羊腥。
君王梦想豪杰，有待扫妖氛。
缚虎正须人手，跨鹤缓酬夙志，行矣勿因循。
夜半遣雷雨，助我作秋成。
东岩
作者：张禀
朝代：宋
体裁：七言绝句

资中佳处是东岩，只在重城百百间。四座清风无俗景，我心浑似白云闲。
句
作者：张秉
朝代：宋

叠石自然成雁塔，贮泓依旧作龙塘。
句
作者：张秉
朝代：宋

迭石自然成鴈塔，贮泓依旧作龙塘。
戊申年七夕五绝
作者：张秉
朝代：宋

斜汉西倾桂魄新，停梭今夕度天津。世间纵有支机石，谁是成都卖卜人。红蕖烂熳碧池香，罗绮三千侍汉皇。阿母暂来成底事，茂陵宫桂已苍苍。香阶宝砌静无尘，遥指星河再拜人。若把离情今夕说，世间生死最伤神。北斗城高禁漏多，汉家宫殿奏笙歌。漫教青鸟传消息，金简长生得也么。珠箔风轻月似钩，还看锦绣结高楼。堪伤乞巧年年事，未识君王已白头。
戊申年七夕五绝·其一
作者：张秉
朝代：宋
体裁：七言绝句

斜汉西倾桂魄新，停梭今夕度天津。世间纵有支机石，谁是成都卖卜人。
戊申年七夕五绝·其三
作者：张秉
朝代：宋
体裁：七言绝句

香阶宝砌静无尘，遥指星河再拜人。若把离情今夕说，世间生死最伤神。
戊申年七夕五绝·其二
作者：张秉
朝代：宋
体裁：七言绝句

红蕖烂熳碧池香，罗绮三千侍汉皇。阿母暂来成底事，茂陵宫桂已苍苍。
戊申年七夕五绝·其五
作者：张秉
朝代：宋

珠箔风轻月似鈎，还看锦绣结高楼。
堪伤乞巧年年事，未识君王已白头。
戊申年七夕五绝·其五
作者：张秉
朝代：宋

珠箔风轻月似钩，还看锦绣结高楼。堪伤乞巧年年事，未识君王已白头。
戊申年七夕五绝·其四
作者：张秉
朝代：宋
体裁：七言绝句

北斗城高禁漏多，汉家宫殿奏笙歌。漫教青鸟传消息，金简长生得也么。
清风十韵
作者：张秉
朝代：宋

何处来苹末，萧骚尽四邻。
金茎吹晓露，玉宇动轻尘。
易水离歌阕，齐纨怨思新。
泛兰迷旧泽，落帽会佳辰。
篱菊飘香远，庭桐坠叶频。
帆开五湖客，槎去九霄人。
曲沼铺纹簟，平芜偃绿茵。
鸿飞资羽翮，鹰击助精神。
仙驭归堪待，琴松韵更真。
披襟同楚树，千古自相亲。
清风十韵
作者：张秉
朝代：宋

何处来蘋末，萧骚尽四邻。金茎吹晓露，玉宇动轻尘。易水离歌阕，齐纨怨思新。泛兰迷旧泽，落帽会佳辰。篱菊飘香远，庭桐坠叶频。帆开五湖客，槎去九霄人。曲沼铺纹簟，平芜偃绿茵。鸿飞资羽翮，鹰击助精神。仙驭归堪待，琴松韵更真。披襟同楚树，千古自相亲。
郑州联句
作者：张秉
朝代：宋

函关秋霁雁初迴，六里商于晓色开。
四皓有灵应笑我，谪官方始入山来。
冯先生访梅于成都西郊同游十五人分韵哦诗而积不与翊日先生分僧字属积作之
作者：张积
朝代：宋

春回九地阳潜升，南枝破腊如酥凝。疏篱度香竹稍短，寒沙倒影溪流澄。魁然老株忽骇目，雪鳞矫矫双龙腾。天公一叱困仆地，掀髯弄爪高曲肱。长林望断千百株，奋首直欲青云凌。黎州太守和羹手，十里往看车呼登。西江破晓郊路净，合簪者谁金兰朋。欢笑藉草飞大白，行厨载酒多于渑。风花飘摇落杯面，漱齿浇胸如嚼冰。湘流之清岘山瘦，千古邂逅一笑兴。却踏东风急回首，侵夜霜月寒生棱。入门未坐亟相诧，曰今见之生未曾。成都胜事多四蜀，我欲问津云水僧。先生功成早丐身，未老重来醉倚藤。
冯先生访梅于成都西郊同游十五人分韵哦诗而积不与翊日先生分僧字属积作之
作者：张积
朝代：宋

春回九地阳潜升，南枝破腊如酥凝。
疏篱度香竹稍短，寒沙倒影溪流澄。
魁然老株忽骇目，雪鳞矫矫双龙腾。
天公一叱困仆地，掀髯弄爪高曲肱。
长林望断千百株，奋首直欲青云凌。
黎州太守和羹手，十里往看车呼登。
西江破晓郊路浄，合簪者谁金兰朋。
欢笑藉草飞大白，行厨载酒多于渑。
风花飘摇落杯面，漱齿浇胸如嚼冰。
湘流之清岘山瘦，千古邂逅一笑兴。
却踏东风急回首，侵夜霜月寒生棱。
入门未坐亟相诧，曰今见之生未曾。
成都胜事多四蜀，我欲问津云水僧。
先生功成早丐身，未老重来醉倚籐。
题张子正观察溪风亭二首
作者：张称
朝代：宋

亭临流水上，地接古城隈。日永檐楹静，春深锦绣开。鸥随清漾远，风杂乱香来。怀咏北山檄，招邀翠作堆。碧水通三径，高风重五侯。知深丹扆眷，未许赤松游。山简暂为郡，齐公晚得周。会攽滨海诏，再运钓鳌钩。
题张子正观察溪风亭二首·其一
作者：张称
朝代：宋
体裁：五言律诗

亭临流水上，地接古城隈。日永檐楹静，春深锦绣开。鸥随清漾远，风杂乱香来。怀咏北山檄，招邀翠作堆。
题张子正观察溪风亭二首·其二
作者：张称
朝代：宋

碧水通三径，高风重五侯。知深丹扆眷，未许赤松游。山简暂为郡，齐公晚得周。会攽滨海诏，再运钓鳌钩。
铁袈裟
作者：张稚圭
朝代：宋
体裁：七言绝句

爱山特地上山来，俗虑醒如醉眼开。举首但惊云汉近，直疑平步出尘埃。
倦寻芳·晓听社雨
作者：张端义
朝代：宋
体裁：词

晓听社雨，犹带馀寒，尚侵襟袖。插柳千门，相近禁烟时候。鬓坠搔头深旧恨，臂宽条脱添新瘦。卷重帘，看双飞燕羽，舞庭花昼。谁共语、春来怕酒。一段情怀，灯暗更后。罨画屏山，今夜梦魂还又。愁墨题笺鱼浪远，粉香染泪鲛绡透。待相逢，想鸳衾、凤帏依旧。
句
作者：张端义
朝代：宋

碧云千里暮，红叶十分秋。不因花退尽，必是梦残时。
句·其一
作者：张端义
朝代：宋

碧云千里暮，红叶十分秋。
句·其二
作者：张端义
朝代：宋

不因花退尽，必是梦残时。
失调名·怨春红艳冷
作者：张端义
朝代：宋
体裁：词

怨春红艳冷。
挽周晋仙
作者：张端义
朝代：宋

策杖辞朋友，形骸已可怜。
无钱亲药裹，冒雨上归船。
官竟生前弃，诗应死后传。
空余京洛月，愁照月台边。
挽周晋仙
作者：张端义
朝代：宋

策杖辞朋友，形骸已可怜。无钱亲药裹，冒雨上归船。官竟生前弃，诗应死后传。空馀京洛月，愁照月台边。
赋秋江图
作者：张端义
朝代：宋

浪静风平月正中，自摇柔橹驾孤篷。若无三万六千顷，把甚江湖著此翁。
赋秋江图
作者：张端义
朝代：宋

浪静风平月正中，自摇柔櫓驾孤篷。
若无三万六千顷，把甚江湖著此翁。
赋秋江图
作者：张端义
朝代：宋

浪静风平月正中，自摇柔艣驾孤篷。
若无三万六千顷，把甚江湖着此翁。
题义门胡氏华林书院
作者：张素
朝代：宋
体裁：七言律诗

圣主临朝重义门，紫泥旌表不优恩。广延墨客收经籍，已见丹朱及子孙。池沼宴时花满槛，烟霞吟处酒盈樽。清闲官秩清闲景，千户侯封未足伦。
句
作者：张纮
朝代：宋

时见空中飞八百，每闻岸上叫三千。
知府伯常度支宿熙春台辄成拙诗上寄
作者：张纮
朝代：宋

云藏雨意明还暗，水激溪声断复来。恨君不且留千骑，同折岩花对酒杯。
知府伯常度支宿熙春台辄成拙诗上寄
作者：张纮
朝代：宋

云藏雨意明还暗，水激溪声断復来。
恨君不且留千骑，同折岩花对酒杯。
丁宋卿挽词
作者：张纲
朝代：宋

旧约频相过，交情忍独违。四时闲杖履，一榻冷烟霏。易感龙祠别，难期鹤驭归。老怀谁共语，东望益沾衣。
丁宋卿挽词
作者：张纲
朝代：宋

旧约频相过，交情忍独违。
四时闲杖履，一榻冷烟霏。
易感龙祠别，难期鹤驭归。
老怀谁共语，东望益霑衣。
丁宣仲挽词
作者：张纲
朝代：宋
体裁：五言律诗

回首三年别，追怀一笑欢。坐移香砌暖，饮散烛花残。蒿里归何速，桃蹊忍更看。秋原愁绝处，为想鹡鸰寒。
丁明仲挽词二首
作者：张纲
朝代：宋

世德知名早，乡评第一流。折腰官易厌，拄颊兴难收。博物千寻海，高情百尺楼。平生松菊径，萧瑟晚云秋。里社欣相接，葭莩晚益亲。过从忘客礼，简易见天真。把酒微风夜，归舟细雨春。如今每追忆，悽恸欲伤神。
丁明仲挽词二首·其一
作者：张纲
朝代：宋

世德知名早，乡评第一流。折腰官易厌，拄颊兴难收。博物千寻海，高情百尺楼。平生松菊径，萧瑟晚云秋。
丁明仲挽词二首·其一
作者：张纲
朝代：宋

世德知名早，乡评第一流。
折腰官易厌，拄颊兴难收。
博物千寻海，髙情百尺楼。
平生松菊径，萧瑟晚云秋。
丁明仲挽词二首·其二
作者：张纲
朝代：宋
体裁：五言律诗

里社欣相接，葭莩晚益亲。过从忘客礼，简易见天真。把酒微风夜，归舟细雨春。如今每追忆，悽恸欲伤神。
七月晦
作者：张纲
朝代：宋
体裁：五言律诗

七月忽逢晦，悲秋竟若何。破羌无妙略，中圣有狂歌。世味羞尝鼎，心源欲静波。由来麋鹿性，幽兴满烟莎。
万年欢·岁晚寒凝
作者：张纲
朝代：宋
体裁：词

岁晚寒凝，正冥舒四叶，梅吐孤芳。
庆诞佳辰，开筵盛集萱堂。
合坐春回锦绣，卷帘处、花簇笙簧。
除乐禁、初许闻韶，应时欢宴何妨。
人言富贵最好，算有谁能兼，福寿康强。
自是仙姿，天教占取恩光。
百和重添宝炬，十分劝、频举瑶觞。
仍教画、家庆新图，要看兰桂成行。
万年欢·荣国生日
作者：张纲
朝代：宋

岁晚寒凝，正蓂舒四叶，梅吐孤芳。庆诞佳辰，开筵盛集萱堂。合坐春回锦绣，卷帘处、花簇笙簧。除乐禁、初许闻韶，应时欢宴何妨。人言富贵最好，算有谁能兼，福寿康强。自是仙姿，天教占取恩光。百和重添宝炬，十分劝、频举瑶觞。仍教画、家庆新图，要看兰桂成行。
万年欢·荣国生日
作者：张纲
朝代：宋
体裁：词

岁晚寒凝，正蓂舒四叶，梅吐孤芳。庆诞佳辰，开筵盛集萱堂。合坐春回锦绣，捲帘处、花簇笙簧。除乐禁、初许闻韶，应时欢宴何妨。人言富贵最好，算有谁能兼，福寿康彊。自是仙姿，天教占取恩光。百和重添宝炬，十分劝、频举瑶觞。仍教画、家庆新图，要看兰桂成行。
上元
作者：张纲
朝代：宋
体裁：七言律诗

上元春色压轻寒，故事宾僚集晚筵。合坐香浮花袅娜，捲帘风定月婵娟。闾阎尽道宜新岁，灯火何妨减去年。堪笑樽前穷太守，只愁老病欲归田。
与韩子苍别久忽邂逅于临川遭时乱离道旧感叹子苍有诗见赠次韵奉呈二首
作者：张纲
朝代：宋

三顾当年尚草庐，南阳谁识卧龙居。舍人自是出世佛，学子犹呼行秘书。视草似闻虚翰苑，追锋看即近郊墟。论思好为苍生计，莫学辛毗谩引裾。随缘到处是吾庐，风雨飘飖敢定居。异县逢君如隔世，七年怪我苦无书。平生出处皆陈迹，大半交游已故墟。愁绝不知尊酒尽，醉归儿女笑牵裾。
与韩子苍别久忽邂逅于临川遭时乱离道旧感叹子苍有诗见赠次韵奉呈二首·其一
作者：张纲
朝代：宋
体裁：七言律诗

三顾当年尚草庐，南阳谁识卧龙居。舍人自是出世佛，学子犹呼行秘书。视草似闻虚翰苑，追锋看即近郊墟。论思好为苍生计，莫学辛毗谩引裾。
与韩子苍别久忽邂逅于临川遭时乱离道旧感叹子苍有诗见赠次韵奉呈二首·其二
作者：张纲
朝代：宋
体裁：七言律诗

随缘到处是吾庐，风雨飘飖敢定居。异县逢君如隔世，七年怪我苦无书。平生出处皆陈迹，大半交游已故墟。愁绝不知尊酒尽，醉归儿女笑牵裾。
临江仙 其二 坚生日
作者：张纲
朝代：宋
体裁：词

追想京都全盛日，蓬弧初记生时。朝来朱绂照庭闱。谁知衰谢老，还有宁馨儿。休记蓝田生美玉，举杯听取歌词。年方彊仕未应迟。高风轻借便，一鹗看横飞。
临江仙·绿蚁浮觞香泛泛
作者：张纲
朝代：宋
体裁：词

绿蚁浮觞香泛泛，黄花共荐芳辰。清霜天宇净无尘。登高宜有赋，拈笔戏成文。可奈园林摇落尽，悲秋意与谁论。眼中相识几番新。龙山高会处，落帽定何人。
临江仙（坚生日）
作者：张纲
朝代：宋
体裁：词

追想京都全盛日，蓬弧初记生时。朝来朱绂照庭闱。谁知衰谢老，还有宁馨儿。休记蓝田生美玉，举杯听取歌词。年方强仕未应迟。高风轻借便，一鹗看横飞。
九日用前韵
作者：张纲
朝代：宋

闲裏光阴逐水流，重阳忽復故园秋。
休言白髪从教老，试插黄花也解愁。
感旧有时曾落帽，凭髙无力更登楼。
昏昏病懒惟堪睡，诗债休催未暇酬。
九日用前韵
作者：张纲
朝代：宋

闲里光阴逐水流，重阳忽复故园秋。休言白发从教老，试插黄花也解愁。感旧有时曾落帽，凭高无力更登楼。昏昏病懒惟堪睡，诗债休催未暇酬。
九日陈少阳同戴国衡王虞章游天清寺菊坡不蒙践约次韵少阳
作者：张纲
朝代：宋
体裁：七言律诗

太丘道广固难周，自有良朋结胜游。莫使弹琴防性气，只堪寻竹占清幽。三篇解索诗偿债，一醉那无酒唤愁。贫甚渊明在环堵，忍教空负菊花秋。
书怀
作者：张纲
朝代：宋
体裁：七言律诗

纷纷儿辈谩同时，独负权奇不受羁。刻烛已惊诗句逸，飞觞肯放酒行迟。平生白璧休三叹，万事黄粱仅一炊。谁向先贤得风制，空令人笑虎头痴。
亲旧以老夫年及中寿既辱临况又多以诗词相庆祝顾衰谢何以得之辄成鄙句叙述感悰
作者：张纲
朝代：宋

老来光景去骎骎，亲旧应多惜老心。倾盖义高双白璧，开函诗敌万黄金。催年生怕玲珑唱，醉夜宁辞凿落深。多谢慇勤祝强健，寄言衰病莫相侵。
亲旧以老夫年及中寿既辱临况又多以诗词相庆祝顾衰谢何以得之辄成鄙句叙述感悰
作者：张纲
朝代：宋

老来光景去骎骎，亲旧应多惜老心。
倾盖义髙双白璧，开函诗敌万黄金。
催年生怕玲珑唱，醉夜宁辞凿落深。
多谢慇懃祝强健，寄言衰病莫相侵。
人月圆·壬午生日，时初遇会庆节，至翌日小集封人祝
作者：张纲
朝代：宋

望尧云了，归路蔼欢声。何妨明日，开筵笑语，聊庆初生。官闲岁晚身犹健，兰玉更盈庭。持杯为寿，从教夜醉，谁怕参横。
从丁世叔觅花栽
作者：张纲
朝代：宋
体裁：七言绝句

老去看花能几回，旋移花树着行栽。君家封植满烟露，分我一枝春色来。
代人上郑相生日三首 其三 寿烛
作者：张纲
朝代：宋

凝香红蜡大如椽，华堂两两排金莲。漏涩铜壶寒夜永，光摇翠幄争春妍。兰膏芳苡何足道，帘卷香风碧烟袅。霜蛾勿用拂麟须，合就仙丹会难老。我公身依日月光，不假仙丹亦寿康。煌煌神烛照天下，光焰何止万丈长。世间爝火知无助，想像丹辉争欲赋。可怜贱士老不才，短檠见跋无佳句。
代人上郑相生日三首 其二 寿香
作者：张纲
朝代：宋

上方有国名众香，经行苑囿皆芬芳。世人岂识天香界，但知苏合及都梁。博山氤氲吐微窦，一炷香婴净尘垢。散成五色空中云，持献现前无量寿。我公宿悟香严因，应缘来现宰官身。妙香密圆證无漏，总持不动真天人。熏陶四海看无际，便是经行众香地。献香陋语应已闻，罗筏宁论几千里。
代人上郑相生日三首·寿星
作者：张纲
朝代：宋
体裁：古风

瑞雾祥烟满绛霄，诏开黄阁宴生朝。钧天合奏御香满，百辟紫宸初散朝。流花宝爵传宣劝，欢声自逐和风转。四方争献寿星图，祝公千岁身长健。画手丹青妙入神，煌煌列宿能写真。貂冠玉带画中见，便是凌烟阁上人。伟哉风骨神仙裔，主张寿禄来尘世。不须更占南极星，看取老人朝玉帝。
代人上郑相生日三首·寿星
作者：张纲
朝代：宋

瑞雾祥烟满绛霄，诏开黄阁宴生朝。钧天合奏御香满，百辟紫宸初散朝。流花宝爵传宣劝，欢声自逐和风转。四方争献寿星图，祝公千岁身长健。画手丹青妙入神，煌煌列宿能写真。貂冠玉带画中见，便是凌烟阁上人。伟哉风骨神仙裔，主张寿禄来尘世。不须更占南极星，看取老人朝玉帝。上方有国名众香，经行苑囿皆芬芳。世人岂识天香界，但知苏合及都梁。博山氤氲吐微窦，一炷香婴净尘垢。散成五色空中云，持献现前无量寿。我公宿悟香严因，应缘来现宰官身。妙香密圆證无漏，总持不动真天人。熏陶四海看无际，便是经行众香地。献香陋语应已闻，罗筏宁论几千里。凝香红蜡大如椽，华堂两两排金莲。漏涩铜壶寒夜永，光摇翠幄争春妍。兰膏芳苡何足道，帘卷香风碧烟袅。霜蛾勿用拂麟须，合就仙丹会难老。我公身依日月光，不假仙丹亦寿康。煌煌神烛照天下，光焰何止万丈长。世间爝火知无助，想像丹辉争欲赋。可怜贱士老不才，短檠见跋无佳句。
代人上郑相生日三首·寿烛
作者：张纲
朝代：宋

凝香红蜡大如椽，华堂两两排金莲。
漏涩铜壶寒夜永，光摇翠幄争春妍。
兰膏芳苡何足道，帘卷香风碧烟袅。
霜蛾勿用拂麟鬚，合就仙丹会难老。
我公身依日月光，不假仙丹亦寿康。
煌煌神烛照天下，光焰何止万丈长。
世间爝火知无助，想像丹辉争欲赋。
可怜贱士老不才，短檠见跋无佳句。
代人上郑相生日三首·寿香
作者：张纲
朝代：宋

上方有国名众香，经行苑囿皆芬芳。
世人岂识天香界，但知苏合及都梁。
博山氤氲吐微窦，一炷香婴凈尘垢。
散成五色空中云，持献现前无量寿。
我公宿悟香严因，应缘来现宰官身。
妙香密圆证无漏，总持不动真天人。
熏陶四海看无际，便是经行众香地。
献香陋语应已闻，罗筏宁论几千里。
仲诚和诗四首又迭送花再用韵答
作者：张纲
朝代：宋
体裁：七言绝句

笔阵横飞屡叩关，严兵夜点迫更阑。好花多谢频分我，怯敌魂惊未暇看。
休官
作者：张纲
朝代：宋

乞得清朝一病身，杖藜归去老山村。
室庐旋筑新椽就，松菊犹寻旧径存。
渐喜有缘穷野兴，只惭无路报君恩。
百年来日知余几，且把生涯付一樽。
休官
作者：张纲
朝代：宋

乞得清朝一病身，杖藜归去老山村。室庐旋筑新椽就，松菊犹寻旧径存。渐喜有缘穷野兴，只惭无路报君恩。百年来日知馀几，且把生涯付一樽。
伤春
作者：张纲
朝代：宋
体裁：七言律诗

老来心事不禁春，风物相撩入眼新。苦索吟哦成底急，且休拘束任吾真。有钱买酒须饶醉，无事看山莫厌频。忧国只今夔契在，应容衰疾伴樵人。
何丞相挽词三首
作者：张纲
朝代：宋

一德乘亨运，三公冠宰司。秉钧回直道，解组向明时。人去空图画，名存粲鼎彝。悬知千古后，贪懦激清规。帝念亏三鉴，天临动八銮。飞星瞻傅说，旧学记甘盘。治定身先退，名全德不刊。于何验符策，有子嗣鸳鸾。不憖遗元老，岩岩失具瞻。勋庸扶庙社，名字到闾阎。王国开封大，师垣宠数兼。梦鸡初莫省，今日竟成占。
何丞相挽词三首·其一
作者：张纲
朝代：宋

一德乘亨运，三公冠宰司。
秉钧回直道，解组向明时。
人去空图画，名存粲鼎彛。
悬知千古后，贪懦激清规。
何丞相挽词三首·其一
作者：张纲
朝代：宋

一德乘亨运，三公冠宰司。秉钧回直道，解组向明时。人去空图画，名存粲鼎彝。悬知千古后，贪懦激清规。
何丞相挽词三首·其三
作者：张纲
朝代：宋

不慭遗元老，岩岩失具瞻。
勋庸扶庙社，名字到闾阎。
王国开封大，师垣宠数兼。
梦鸡初莫省，今日竟成占。
何丞相挽词三首·其三
作者：张纲
朝代：宋

不憖遗元老，岩岩失具瞻。勋庸扶庙社，名字到闾阎。王国开封大，师垣宠数兼。梦鸡初莫省，今日竟成占。
何丞相挽词三首·其二
作者：张纲
朝代：宋

帝念亏三鉴，天临动八銮。飞星瞻傅说，旧学记甘盘。治定身先退，名全德不刊。于何验符策，有子嗣鸳鸾。
何丞相挽词三首·其二
作者：张纲
朝代：宋

帝念亏三鑑，天临动八銮。
飞星瞻傅说，旧学记甘盘。
治定身先退，名全德不刊。
于何验符策，有子嗣鸳鸾。
作亭池上日游其间颇觉自适
作者：张纲
朝代：宋
体裁：七言律诗

岁晚穿池结小亭，地偏聊欲寄幽情。虚檐风度披襟爽，曲岸波平照眼明。过我宾朋无厌数，傍人鸥鹭不须惊。圣朝乞得身闲散，便觉渊明是隔生。
候张彦智承出
作者：张纲
朝代：宋
体裁：七言绝句

萦蛇路转惬登临，一室翛然客静心。杖履主人山下去，风鸣岩壑自幽深。
僻居
作者：张纲
朝代：宋

陋巷人谁乐，穷居意自安。拥门云树暗，缭径土花乾。白发惊时速，青灯耿夜寒。中原满胡骑，一念一悲酸。
僻居
作者：张纲
朝代：宋

陋巷人谁乐，穷居意自安。
拥门云树暗，缭径土花干。
白髪惊时速，青灯耿夜寒。
中原满胡骑，一念一悲酸。
再用喜归亭韵
作者：张纲
朝代：宋
体裁：七言律诗

晏子区区惜敝裘，吾衰亦恋故山幽。得归更喜诗盈轴，任达宁须酒拍浮。已纵虚名身外去，肯将俗物眼边留。只惭老负君恩重，结草他年报未休。
减字木兰花·思堂醇酎
作者：张纲
朝代：宋
体裁：词

思堂醇酎。满酌金杯争献寿。记取年时。头白成双唱旧词。莫言秋晚。五日小春黄菊绽。折一枝来。纶诰金花要并开。
凤栖梧/蝶恋花 其一 安人生日
作者：张纲
朝代：宋

五日小春休屈指。花发西轩，早已传春意。应为高堂催燕喜。一枝得得来呈瑞。绮席初开云幕邃。兰蕙腾芳，人生蓬壶里。寿酒满斟那惜醉。锦囊行拜恩封贵。
凤栖梧/蝶恋花 其三 婺州席上
作者：张纲
朝代：宋
体裁：词

风动飞霙迎晓霁。银海光浮，宴启群仙会。骑省流芳谁可继。樽前看取连枝贵。华发衰翁羞晚岁。未报皇恩，尚忝专城寄。酒入愁肠应易醉。已拚一醉酬君意。
凤栖梧/蝶恋花 其五 丁宅二侍儿
作者：张纲
朝代：宋
体裁：词

缓带垂红双侍女。綵凤衔来，秀色生庭户。转蕙光风香暗度。回眸绰约神仙侣。寡和清歌声激楚。夜饮厌厌，劝我杯频举。只恐酒阑催暮雨。凭谁约断阳台路。
凤栖梧/蝶恋花·安人生日
作者：张纲
朝代：宋

五日小春休屈指。花发西轩，早已传春意。应为高堂催燕喜。一枝得得来呈瑞。绮席初开云幕邃。兰蕙腾芳，人生蓬壶里。寿酒满斟那惜醉。锦囊行拜恩封贵。雨洗轩庭迎晚照。黄菊才芳，未觉秋光老。怪底烘堂添语笑。姮娥此夜来蓬岛。献寿新词谁解道。满眼儿孙，著语皆争巧。潋滟金杯休惜釂。追欢不怕霜天晓。
凤栖梧·蝶恋花
作者：张纲
朝代：宋
体裁：词

雨洗轩庭迎晚照。黄菊才芳，未觉秋光老。怪底烘堂添语笑。姮娥此夜来蓬岛。献寿新词谁解道。满眼儿孙，著语皆争巧。潋滟金杯休惜釂。追欢不怕霜天晓。
凤栖梧·蝶恋花·五日小春休屈指
作者：张纲
朝代：宋
体裁：词

五日小春休屈指。
花发西轩，早已传春意。
应为高堂催燕喜。
一枝得得来呈瑞。
绮席初开云幕邃。
兰蕙腾芳，人在蓬壶里。
寿酒满斟那惜醉。
锦囊行拜恩封贵。
凤栖梧·蝶恋花·缓带垂红双侍女
作者：张纲
朝代：宋
体裁：词

缓带垂红双侍女。彩凤衔来，秀色生庭户。转蕙光风香暗度。回眸绰约神仙侣。寡和清歌声激楚。夜饮厌厌，劝我杯频举。只恐酒阑催暮雨。凭谁约断阳台路。
凤栖梧·蝶恋花·老去光阴惊掣电
作者：张纲
朝代：宋
体裁：词

老去光阴惊掣电。生长元丰，试数今谁健。多谢天公怜岁晚。清时乞得身闲散。忆昔生朝叨睿眷。台馈颁恩，内酒当筵劝。今日衰残欢意鲜。举杯目断尧天远。
凤栖梧·蝶恋花·雨洗轩庭迎晚照
作者：张纲
朝代：宋
体裁：词

雨洗轩庭迎晚照。黄菊才芳，未觉秋光老。怪底烘堂添语笑。姮娥此夜来蓬岛。献寿新词谁解道。满眼儿孙，着语皆争巧。潋滟金杯休惜釂。追欢不怕霜天晓。
凤栖梧·蝶恋花·风动飞霙迎晓霁
作者：张纲
朝代：宋
体裁：词

风动飞霙迎晓霁。银海光浮，宴启群仙会。骑省流芳谁可继。尊前看取连枝贵。华发衰翁羞晚岁。未报皇恩，尚忝专城寄。酒入愁肠应易醉。已拚一醉酬君意。
南洞即事
作者：张纲
朝代：宋
体裁：七言绝句

紫绶金章八十三，衰残不称旧官衔。烦君写作归田老，野野翛然坐碧岩。
友人哭内作诗次韵
作者：张纲
朝代：宋
体裁：七言律诗

奉倩伤情爱所钟，佳人难再岂天穷。登台曾是吹箫侣，对影今为舞镜雄。虚案故应愁午饭，小窗谁与伴春风。夜深它帐遥闻语，莫怨朝来无是公。
吴氏太淑人挽词
作者：张纲
朝代：宋
体裁：七言律诗

生儿要路早飞腾，玉瑱金花宠屡膺。天寿康宁逾九帙，佛心明了契三乘。葭莩永叹音容阻，闾里空存孝义称。追想潘舆从游处，青青烟草正愁凝。
喜门客至
作者：张纲
朝代：宋
体裁：七言律诗

檐桷纵横仅满筵，维摩病室故萧然。焚香静扫床前地，宴坐超观物外天。容膝不妨元亮醉，下帷谁识仲舒贤。白头千里来相就，知是吾儿几世缘。
坚所生母李氏安人挽词五首
作者：张纲
朝代：宋

仙李移根远，夭桃表庆长。九重颁象服，三世奉萱堂。尚想慈祥性，难追淡靓妆。眼酸生怕哭，双泪忽淋浪。四德腾芳早，三乘悟性空。清修忘俗累，勤俭肃家风。舞镜鸾悲影，飞花雨泣丛。愁情无处著，半入梦魂中。旧约余偕老，分违汝忽先。有怀中馈阙，无憾母仪全。望断送归路，衷缠垂尽年。何当卜同穴，相与伴愁烟。七帙开逾半，孤芳散若飘。可怜频举案，那复记吹箫。翠幌浮埃积，熏炉旧炷消。如何寄怀抱，细雨夜萧萧。
坚所生母李氏安人挽词五首·其一
作者：张纲
朝代：宋

仙李移根远，夭桃表庆长。九重颁象服，三世奉萱堂。尚想慈祥性，难追淡靓妆。眼酸生怕哭，双泪忽淋浪。
坚所生母李氏安人挽词五首·其一
作者：张纲
朝代：宋

仙李移根远，夭桃表庆长。
九重颁象服，三世奉萱堂。
尚想慈祥性，难追淡靓粧。
眼酸生怕哭，双泪忽淋浪。
坚所生母李氏安人挽词五首·其三
作者：张纲
朝代：宋

旧约余偕老，分违汝忽先。
有怀中馈阙，无憾母仪全。
望断送归路，衷纒垂尽年。
何当卜同穴，相与伴愁烟。
坚所生母李氏安人挽词五首·其三
作者：张纲
朝代：宋

旧约余偕老，分违汝忽先。有怀中馈阙，无憾母仪全。望断送归路，衷缠垂尽年。何当卜同穴，相与伴愁烟。
坚所生母李氏安人挽词五首·其二
作者：张纲
朝代：宋

四德腾芳早，三乘悟性空。
清修忘俗累，勤俭肃家风。
舞镜鸾悲影，飞花雨泣丛。
愁情无处着，半入梦魂中。
坚所生母李氏安人挽词五首·其二
作者：张纲
朝代：宋

四德腾芳早，三乘悟性空。清修忘俗累，勤俭肃家风。舞镜鸾悲影，飞花雨泣丛。愁情无处著，半入梦魂中。
坚所生母李氏安人挽词五首·其四
作者：张纲
朝代：宋

七帙开逾半，孤芳散若飘。可怜频举案，那复记吹箫。翠幌浮埃积，熏炉旧炷消。如何寄怀抱，细雨夜萧萧。
坚所生母李氏安人挽词五首·其四
作者：张纲
朝代：宋

七帙开逾半，孤芳散若飘。
可怜频举案，那復记吹箫。
翠幌浮埃积，熏炉旧炷消。
如何寄怀抱，细雨夜萧萧。
外祖李承事挽词二首
作者：张纲
朝代：宋

总角承颜赖击蒙，后生因识古人风。忘情自到羲皇上，盛事多谈庆历中。双寿儿孙青若若，一门慈孝郁葱葱。吁嗟耆旧今何在，古木斜阳濑水空。西山忽与老人期，未报深恩忍复思。燕及祖风从少小，与闻家训识操持。聊从诸舅纪遗行，深愧外孙无好辞。悬想追封在他日，附书名传有佳儿。
外祖李承事挽词二首·其一
作者：张纲
朝代：宋
体裁：七言律诗

总角承颜赖击蒙，后生因识古人风。忘情自到羲皇上，盛事多谈庆历中。双寿儿孙青若若，一门慈孝郁葱葱。吁嗟耆旧今何在，古木斜阳濑水空。
外祖李承事挽词二首·其二
作者：张纲
朝代：宋

西山忽与老人期，未报深恩忍复思。燕及祖风从少小，与闻家训识操持。聊从诸舅纪遗行，深愧外孙无好辞。悬想追封在他日，附书名传有佳儿。
外祖李承事挽词二首·其二
作者：张纲
朝代：宋

西山忽与老人期，未报深恩忍復思。
燕及祖风从少小，与闻家训识操持。
聊从诸舅纪遗行，深愧外孙无好辞。
悬想追封在他日，附书名传有佳儿。
夜思出处因作戏言
作者：张纲
朝代：宋
体裁：五言绝句

仕路定风波，人生能几何。时来聊试手，为瑞不宜多。
夜雨
作者：张纲
朝代：宋

夜雨妨清梦，疏檐落细声。幽怀无客语，偶坐有琴横。水阔柴荆迥，风高雁鹜惊。感时思报主，材薄愧平生。
夜雨
作者：张纲
朝代：宋

夜雨妨清梦，疏檐落细声。
幽怀无客语，偶坐有琴横。
水阔柴荆迥，风髙鴈鹜惊。
感时思报主，材薄愧平生。
夜饮二首
作者：张纲
朝代：宋

大木千章难近用，朱弦三叹有遗音。微言欲扣会心处，浊酒不妨随意斟。年少诗狂不自禁，那堪客里听孤砧。窗寒夜半月初上，酒尽欲眠愁更深。
夜饮二首·其一
作者：张纲
朝代：宋

大木千章难近用，朱弦三叹有遗音。微言欲扣会心处，浊酒不妨随意斟。
夜饮二首·其一
作者：张纲
朝代：宋

大木千章难近用，朱絃三叹有遗音。
微言欲扣会心处，浊酒不妨随意斟。
夜饮二首·其二
作者：张纲
朝代：宋

年少诗狂不自禁，那堪客裏听孤砧。
窗寒夜半月初上，酒尽欲眠愁更深。
夜饮二首·其二
作者：张纲
朝代：宋

年少诗狂不自禁，那堪客里听孤砧。窗寒夜半月初上，酒尽欲眠愁更深。
太庙灵芝产于仁宗皇帝英宗皇帝两室前楹芝上有文成王字臣叨陪政府得预荣观谨课成律诗二首
作者：张纲
朝代：宋

吾皇圣德绍先猷，清庙华芝屡降休。道盛百王神画验，祥开两室化功侔。牺尊影照彤云聚，藻棁光连瑞气浮。愿诏乐章歌伟迹，更从来岁荐郊丘。升平和气格天渊，瑞物嘉生太室前。根托丹楹朝丽日，叶敷华盖护非烟。燕胎为祝多男庆，天母人符万岁篇。圣意每勤宗庙事，屡蒙休应答精虔。
太庙灵芝产于仁宗皇帝英宗皇帝两室前楹芝上有文成王字臣叨陪政府得预荣观谨课成律诗二首·其一
作者：张纲
朝代：宋

吾皇圣德绍先猷，清庙华芝屡降休。
道盛百王神画验，祥开两室化功侔。
牺尊影照彤云聚，藻梲光连瑞气浮。
愿诏乐章歌伟蹟，更从来岁荐郊丘。
太庙灵芝产于仁宗皇帝英宗皇帝两室前楹芝上有文成王字臣叨陪政府得预荣观谨课成律诗二首·其一
作者：张纲
朝代：宋

吾皇圣德绍先猷，清庙华芝屡降休。道盛百王神画验，祥开两室化功侔。牺尊影照彤云聚，藻棁光连瑞气浮。愿诏乐章歌伟迹，更从来岁荐郊丘。
太庙灵芝产于仁宗皇帝英宗皇帝两室前楹芝上有文成王字臣叨陪政府得预荣观谨课成律诗二首·其二
作者：张纲
朝代：宋
体裁：七言律诗

升平和气格天渊，瑞物嘉生太室前。根托丹楹朝丽日，叶敷华盖护非烟。燕胎为祝多男庆，天母人符万岁篇。圣意每勤宗庙事，屡蒙休应答精虔。
好事近·梅柳约东风
作者：张纲
朝代：宋
体裁：词

梅柳约东风，迎腊暗传消息。粉面翠眉偷笑，似欣逢佳客。晚来歌管破馀寒，沈烟袅轻碧。老去不禁卮酒，奈尊前春色。
好事近（梅柳）
作者：张纲
朝代：宋

梅柳约东风，迎腊暗传消息。粉面翠眉偷笑，似欣逢佳客。
晚来歌管破余寒，沈烟袅轻碧。老去不禁卮酒，奈尊前春色。
安人生日
作者：张纲
朝代：宋
体裁：七言绝句

闻道防秋吉语来，生朝宴席为君开。黄花也似知人意，争挽欢声入寿杯。
家叔示秋夜诗次韵
作者：张纲
朝代：宋

秋来天色半晴阴，衰鬓难禁节物侵。
兰叶向人方泣露，菊花催酒已浮金。
莫将诗课频频聒，不那愁城日日深。
咫尺南山堪寄傲，欲随鸠杖徧幽寻。
家叔示秋夜诗次韵
作者：张纲
朝代：宋

秋来天色半晴阴，衰鬓难禁节物侵。兰叶向人方泣露，菊花催酒已浮金。莫将诗课频频聒，不那愁城日日深。咫尺南山堪寄傲，欲随鸠杖遍幽寻。
寄宿隐静东轩轩外竹引飞泉落地中隔窗闻之如秋雨泻檐声
作者：张纲
朝代：宋

踏残西日寄僧房，一炷炉熏秋夜长。谁作响泉喧客枕，梦回攲听雨淋浪。
寄宿隐静东轩轩外竹引飞泉落地中隔窗闻之如秋雨泻檐声
作者：张纲
朝代：宋

踏残西日寄僧房，一炷炉熏秋夜长。
谁作响泉喧客枕，梦回欹听雨淋浪。
寄曾公衮用子苍韵
作者：张纲
朝代：宋

五马归来识旧庐，相门曾对水云居。家声自可威戎虏，吏最何劳课簿书。好扈六飞还魏阙，却麾单骑复姚墟。莫欺霜鬓将军老，矍铄犹能一揽裾。
寄曾公衮用子苍韵
作者：张纲
朝代：宋

五马归来识旧庐，相门曾对水云居。
家声自可威戎虏，吏最何劳课簿书。
好扈六飞还魏阙，却麾单骑復姚墟。
莫欺霜鬓将军老，矍铄犹能一揽裾。
对月
作者：张纲
朝代：宋
体裁：五言律诗

蓬鬓秋风老，柴门辙迹疏。谁同今夜月，望绝故人书。止酒愁元亮，何心赋子虚。得诗还喜诵，习气未全除。
山中即事
作者：张纲
朝代：宋
体裁：五言律诗

地僻官仍冷，心闲日自长。松篁供远吹，芝朮度幽香。直木应先伐，惊禽忍再伤。家山吾所爱，投老慰相望。
岁前三日立春值雪会同僚饮
作者：张纲
朝代：宋
体裁：七言律诗

三日残冬趁臈回，飞霙满眼送春来。香浮綵胜随宜带，花着瑶林是处开。已卜屡丰歌井邑，何妨乘兴倒樽罍。东阳莫讶休文瘦，老病仍添一岁催。
岁暮二首
作者：张纲
朝代：宋

忽忽岁云暮，霏霏山雨频。鸟啼茅舍静，梅映竹篱新。陋巷无深辙，清酤有善邻。中原消息断，聊与醉乡亲。寒逐云阴散，年催节物新。桃符趋腊市，社鼓赛田神。任性琴书懒，呼儿杖履频。君恩难报处，家食奉双亲。
岁暮二首·其一
作者：张纲
朝代：宋

忽忽岁云暮，霏霏山雨频。鸟啼茅舍静，梅映竹篱新。陋巷无深辙，清酤有善邻。中原消息断，聊与醉乡亲。
岁暮二首·其一
作者：张纲
朝代：宋

忽忽岁云暮，霏霏山雨频。
鸟啼茅舍静，梅映竹篱新。
陋巷无深辙，清酤有善隣。
中原消息断，聊与醉乡亲。
岁暮二首·其二
作者：张纲
朝代：宋
体裁：五言律诗

寒逐云阴散，年催节物新。桃符趋腊市，社鼓赛田神。任性琴书懒，呼儿杖履频。君恩难报处，家食奉双亲。
幽情
作者：张纲
朝代：宋
体裁：五言律诗

褊性多违俗，忘年只旧山。心随黄叶谢，身与白云闲。杜酒频应酌，莱衣剩喜班。幽情在丛桂，为着槿篱环。
庄弱翁挽诗二首
作者：张纲
朝代：宋

厚德乡评最，知名国士同。郎曹参列宿，宰属辅宗工。紫诏恩垂下，黄梁梦已空。九原那可作，流涕湿西风。仕路青霄逼，还家白发生。一麾惊作梦，三径适幽情。孰谓如兰契，先随逝水倾。送君悽断处，烟雨暗铭旌。
庄弱翁挽诗二首·其一
作者：张纲
朝代：宋
体裁：五言律诗

厚德乡评最，知名国士同。郎曹参列宿，宰属辅宗工。紫诏恩垂下，黄梁梦已空。九原那可作，流涕湿西风。
庄弱翁挽诗二首·其二
作者：张纲
朝代：宋

仕路青霄逼，还家白发生。一麾惊作梦，三径适幽情。孰谓如兰契，先随逝水倾。送君悽断处，烟雨暗铭旌。
庄弱翁挽诗二首·其二
作者：张纲
朝代：宋

仕路青霄逼，还家白髪生。
一麾惊作梦，三径适幽情。
孰谓如兰契，先随逝水倾。
送君悽断处，烟雨暗铭旌。
应文监视刈穫有诗辄和一篇恐以一饱废学因而勉之
作者：张纲
朝代：宋
体裁：七言律诗

杖藜何日下西畴，想见欣逢岁有秋。可但聚粮供腹饱，还应酿秫散眉愁。决科伫看标金榜，得路终期侍玉楼。莫把光阴等闲弃，一朝清问要人酬。
庚午三月十日游茅山
作者：张纲
朝代：宋

雨余沙径浄无泥，策杖何妨过竹溪。
迎客野花随处发，劝沽幽鸟向人啼。
峰峦路转攀萝倦，楼观烟深望眼迷。
疑是武陵仙地隔，坐来遐想旧桃蹊。
庚午三月十日游茅山
作者：张纲
朝代：宋

雨馀沙径净无泥，策杖何妨过竹溪。迎客野花随处发，劝沽幽鸟向人啼。峰峦路转攀萝倦，楼观烟深望眼迷。疑是武陵仙地隔，坐来遐想旧桃蹊。
弟侄三人同日受官实为吾家盛事老怀不胜忭喜作四小诗见区区之意
作者：张纲
朝代：宋

恩光初自九天来，玉树三枝一日开。造物无私人共庆，那知阴德旧栽培。三世追荣荷圣恩，诸孙仍见捧丝纶。当年孝友家声在，流庆增光属后人。恩袍新绿照新秋，文雅乡评早见收。王谢故应人物胜，芝兰生处自风流。清时得谢老山村，弟侄相过庆一门。结绶满庭青若若，莫辞勤苦报君恩。
弟侄三人同日受官实为吾家盛事老怀不胜忭喜作四小诗见区区之意·其一
作者：张纲
朝代：宋
体裁：七言绝句

恩光初自九天来，玉树三枝一日开。造物无私人共庆，那知阴德旧栽培。
弟侄三人同日受官实为吾家盛事老怀不胜忭喜作四小诗见区区之意·其三
作者：张纲
朝代：宋
体裁：七言绝句

恩袍新绿照新秋，文雅乡评早见收。王谢故应人物胜，芝兰生处自风流。
弟侄三人同日受官实为吾家盛事老怀不胜忭喜作四小诗见区区之意·其二
作者：张纲
朝代：宋
体裁：七言绝句

三世追荣荷圣恩，诸孙仍见捧丝纶。当年孝友家声在，流庆增光属后人。
弟侄三人同日受官实为吾家盛事老怀不胜忭喜作四小诗见区区之意·其四
作者：张纲
朝代：宋
体裁：七言绝句

清时得谢老山村，弟侄相过庆一门。结绶满庭青若若，莫辞勤苦报君恩。
张彦度挽诗二首
作者：张纲
朝代：宋

京兆吾宗不乏人，煌煌朱绂照簪绅。棠阴讼简弦歌乐，莲幕才高画诺新。北海但知樽有酒，莱芜谁念甑生尘。哀笳忽送秋风急，忍看遗踪万古陈。满目溪山旧赏心，杖藜那复共登临。平生友谊情无间，累世宗盟分更深。顾我老怀谁告语，思君遥夜独悲吟。流风赖有诸郎在，他日相亲倘嗣音。
张彦度挽诗二首·其一
作者：张纲
朝代：宋

京兆吾宗不乏人，煌煌朱绂照簪绅。棠阴讼简弦歌乐，莲幕才高画诺新。北海但知樽有酒，莱芜谁念甑生尘。哀笳忽送秋风急，忍看遗踪万古陈。
张彦度挽诗二首·其一
作者：张纲
朝代：宋

京兆吾宗不乏人，煌煌朱绂照簪绅。
棠阴讼简絃歌乐，莲幕才髙画诺新。
北海但知樽有酒，莱芜谁念甑生尘。
哀笳忽送秋风急，忍看遗踪万古陈。
张彦度挽诗二首·其二
作者：张纲
朝代：宋

满目溪山旧赏心，杖藜那复共登临。平生友谊情无间，累世宗盟分更深。顾我老怀谁告语，思君遥夜独悲吟。流风赖有诸郎在，他日相亲倘嗣音。
张彦度挽诗二首·其二
作者：张纲
朝代：宋

满目溪山旧赏心，杖藜那復共登临。
平生友谊情无间，累世宗盟分更深。
顾我老怀谁告语，思君遥夜独悲吟。
流风赖有诸郎在，他日相亲倘嗣音。
归乡
作者：张纲
朝代：宋
体裁：七言律诗

穷巷归来已白头，结茅何必榜休休。好山当户碧云晚，明月满溪寒苇秋。诗社纵添新句法，醉乡难觅旧交游。平生幸自无机械，一棹夷由去狎鸥。
归自金坛值雨宿顾龙山翌日施米作供
作者：张纲
朝代：宋
体裁：七言绝句

蒲牢不击欠晨炊，风伯如何圣得知。留我舣舟明日去，满堂香饭雪翻匙。
彦智赠汧泉一斗使仆淬砺斤斧出长松矫矫之姿甚大惠也因成小诗寄谢昔李太白作诗三千首自谓不直一杯水今诗四句耳较之不直涓滴乃欲酬一斗之赠无乃太鲜乎
作者：张纲
朝代：宋

累累弱蔓绕长松，未放苍龙舞太空。赖有霜刀堪一割，谢公汧水为磨砻。
彦智赠汧泉一斗使仆淬砺斤斧出长松矫矫之姿甚大惠也因成小诗寄谢昔李太白作诗三千首自谓不直一杯水今诗四句耳较之不直涓滴乃欲酬一斗之赠无乃太鲜乎
作者：张纲
朝代：宋

纍纍弱蔓绕长松，未放苍龙舞太空。
赖有霜刀堪一割，谢公汧水为磨砻。
彦深弟挽词
作者：张纲
朝代：宋

忆弟悬弧日，当余弱冠年。艰勤同素志，衰病各华颠。辞禄归相倚，惊魂去忽先。一樽风雨夜，那复共蝉联。
彦深弟挽词
作者：张纲
朝代：宋

忆弟悬弧日，当余弱冠年。
艰勤同素志，衰病各华颠。
辞禄归相倚，惊魂去忽先。
一樽风雨夜，那復共蝉联。
彦达乘小舟醉归堕水作此戏之
作者：张纲
朝代：宋

舍爵頺然饮中仙，夜归一苇航深渊。
长歌扣舷天上坐，起舞失脚水底眠。
未省渇羌笑肉动，会令鼹鼠惊腹便。
布帆无恙急藏去，明年更试春江船。
彦达乘小舟醉归堕水作此戏之
作者：张纲
朝代：宋

舍爵颓然饮中仙，夜归一苇航深渊。长歌扣舷天上坐，起舞失脚水底眠。未省渴羌笑肉动，会令鼹鼠惊腹便。布帆无恙急藏去，明年更试春江船。
彦达作诗自叹次韵勉之
作者：张纲
朝代：宋

未试屠龙学，频应引剑看。梦惊秋枕雨，愁入曙窗寒。战伐今年定，乾坤万里宽。扶摇终一举，回首谢悲酸。
彦达作诗自叹次韵勉之
作者：张纲
朝代：宋

未试屠龙学，频应引剑看。
梦惊秋枕雨，愁入曙窗寒。
战伐今年定，干坤万里寛。
扶摇终一举，回首谢悲酸。
彦达借研意在白取次韵戏答
作者：张纲
朝代：宋

斲石染轻翰，对面可十手。价重千黄金，欲见那得苟。难欺相如璧，宁碎范增斗。作诗伐君谋，聊以当墨守。
彦达借研意在白取次韵戏答
作者：张纲
朝代：宋

斵石染轻翰，对面可十手。
价重千黄金，欲见那得苟。
难欺相如璧，宁碎范增斗。
作诗伐君谋，聊以当墨守。
彦饰弟挽词二首
作者：张纲
朝代：宋

吾家奕奕茂芝兰，士论尤推季孟间。挟策可怜场屋老，杜门空对水云间。嗟余屏迹常多病，幸尔论心数解颜。乘兴过从无复日，忍将愁眼望西山。解组归来会面初，杖藜朝暮过吾庐。相亲樽酒情无间，共话田园乐有馀。樗散年颓方倚托，棣华风急顿萧疏。堂堂人物无高寿，不那哀伤泪满裾。
彦饰弟挽词二首·其一
作者：张纲
朝代：宋

吾家奕奕茂芝兰，士论尤推季孟间。挟策可怜场屋老，杜门空对水云间。嗟余屏迹常多病，幸尔论心数解颜。乘兴过从无复日，忍将愁眼望西山。
彦饰弟挽词二首·其一
作者：张纲
朝代：宋

吾家奕奕茂芝兰，士论尤推季孟间。
挟策可怜埸屋老，杜门空对水云间。
嗟余屏迹常多病，幸尔论心数解颜。
乘兴过从无復日，忍将愁眼望西山。
彦饰弟挽词二首·其二
作者：张纲
朝代：宋

解组归来会面初，杖藜朝暮过吾庐。
相亲樽酒情无间，共话田园乐有余。
樗散年颓方倚託，棣华风急顿萧疏。
堂堂人物无髙寿，不那哀伤泪满裾。
彦饰弟挽词二首·其二
作者：张纲
朝代：宋

解组归来会面初，杖藜朝暮过吾庐。相亲樽酒情无间，共话田园乐有馀。樗散年颓方倚托，棣华风急顿萧疏。堂堂人物无高寿，不那哀伤泪满裾。
徐献仲挽词
作者：张纲
朝代：宋

一尊相别未经时，情话如今忍复思。老去交亲能有几，年来怀抱更谁知。溪桥路断秋风急，香火庭空晓日迟。三尺孤坟闭千古，伤心东望涕交颐。
徐献仲挽词
作者：张纲
朝代：宋

一尊相别未经时，情话如今忍復思。
老去交亲能有几，年来怀抱更谁知。
溪桥路断秋风急，香火庭空晓日迟。
三尺孤坟闭千古，伤心东望涕交颐。
念奴娇 其一 次韵张仲远，是日醉甚，逃席
作者：张纲
朝代：宋
体裁：词

论思厌久，动莼鲈清兴，轻辞丹极。佩玉腰金归故里，光照湖山秋色。八坐仪刑，九重尊宠，才大今词伯。汉家豪俊，一时谁是勍敌。三径旧日家声，华堂深稳处，频开瑶席。春在壶中真自有，一境珠宫仙掖。谭麈挥风，罚筹如猬，数因樽前客。故应元放，举杯狂醉轻掷。
念奴娇 其一 次韵张仲远，是日醉甚，逃席
作者：张纲
朝代：宋

论思厌久，动莼鲈清兴，轻辞丹极。佩玉腰金归故里，光照湖山秋色。八座仪刑，九重尊宠，才大今词伯。汉家豪俊，一时谁是勍敌。三径旧日家声，华堂深稳处，频开瑶席。春在壶中真自有，一境珠宫仙掖。谭麈挥风，罚筹如猬，数因尊前客。故应元放，举杯狂醉轻掷。
念奴娇 其二 次韵李公显木樨
作者：张纲
朝代：宋
体裁：词

多情宋玉，值西风摇落，悲秋时节。赖有幽芳深解意，的皪枝头争发。欲语含羞，敛容微笑，心事如何说。暗香时度，捲帘留伴霜月。谁为赋写仙姿，挥毫落纸，有尊前词客。独倚阑干须信道，消得孤吟愁绝。补阙骚经，拾遗香传，顿许居前列。品题多谢，一枝当为君折。
念奴娇·论思厌久
作者：张纲
朝代：宋
体裁：词

论思厌久，动莼鲈清兴，轻辞丹极。
佩玉腰金归故里，光照湖山秋色。
八座仪刑，九重尊宠，才大今词伯。
汉家豪俊，一时谁是勍敌。
三径旧日家声，华堂深稳处，频开瑶席。
春在壶中真自有，一境珠宫仙掖。
谭程挥风，罚筹如猬，数因尊前客。
故应元放，举杯狂醉轻掷。
念奴娇（次韵张仲远，是日醉甚，逃席）
作者：张纲
朝代：宋

论思厌久，动莼鲈清兴，轻辞丹极。佩玉腰金归故里，光照湖山秋色。八座仪刑，九重尊宠，才大今词伯。汉家豪俊，一时谁是勍敌。
三径旧日家声，华堂深稳处，频开瑶席。春在壶中真自有，一境珠宫仙掖。谭尘挥风，罚筹如猬，数困尊前客。故应元放，举杯狂醉轻掷。
念奴娇（次韵李公显木樨）
作者：张纲
朝代：宋
体裁：词

多情宋玉，值西风摇落，悲秋时节。赖有幽芳深解意，的皪枝头争发。欲语含羞，敛容微笑，心事如何说。暗香时度，卷帘留伴霜月。谁为赋写仙姿，挥毫落纸，有尊前词客。独倚阑干须信道，消得孤吟愁绝。补阙骚经，拾遗香传，顿许居前列。品题多谢，一枝当为君折。
思归
作者：张纲
朝代：宋

梧阴低落月，蛩响怨凄风。
旧隐江烟裏，归期客梦中。
揽衣惊带缓，看烛待花红。
莫谩呼欢伯，驱愁正罔功。
思归
作者：张纲
朝代：宋

梧阴低落月，蛩响怨凄风。旧隐江烟里，归期客梦中。揽衣惊带缓，看烛待花红。莫谩呼欢伯，驱愁正罔功。
惜分飞·次韵丁希闵
作者：张纲
朝代：宋
体裁：词

年少春心花里转。只恐飞花片片。沉醉归深院。妓衣何用令高捲。要看梁州初入遍。放出楼中舞燕。有眼何曾见。看来未足重开宴。
惜分飞（次韵丁希闵）
作者：张纲
朝代：宋
体裁：词

年少春心花里转。只恐飞花片片。沈醉归深院。妓衣何用令高卷。要看梁州初入遍。放出楼中舞燕。有眼何曾见。看来未足重开宴。
感恩
作者：张纲
朝代：宋

伊昔趋青锁，尝叨奉紫宸。燕间承仄席，清问及垂纶。宠荷皇恩重，归惭白发新。粉身那足报，结草是吾邻。
感恩
作者：张纲
朝代：宋

伊昔趋青锁，尝叨奉紫宸。
燕间承仄席，清问及垂纶。
宠荷皇恩重，归惭白髪新。
粉身那足报，结草是吾邻。
感皇恩（休官）
作者：张纲
朝代：宋
体裁：词

解组盛明时，角巾东路。家在深村更深处。扫开三径，坐看一川烟雨。故山休笑我，来何暮。苦贪富贵，多忧多虑。百岁光阴能几许。醉乡日月，莫问人间寒暑。兴来随短棹，过南浦。
戏张处文二首
作者：张纲
朝代：宋

禅房深夜雨萧萧，只有青灯伴寂寥。咫尺婵娟锁朱户，不知何日枉佳招。延宾北海坐常满，不饮公荣亦太悭。病渴固应难与酒，啸歌元自不相关。
戏张处文二首·其一
作者：张纲
朝代：宋
体裁：七言绝句

禅房深夜雨萧萧，只有青灯伴寂寥。咫尺婵娟锁朱户，不知何日枉佳招。
戏张处文二首·其二
作者：张纲
朝代：宋

延宾北海坐常满，不饮公荣亦太悭。
病渇固应难与酒，啸歌元自不相关。
戏张处文二首·其二
作者：张纲
朝代：宋

延宾北海坐常满，不饮公荣亦太悭。病渴固应难与酒，啸歌元自不相关。
戏题所见
作者：张纲
朝代：宋

破睡轻风透碧纱，宝钗聊插任攲斜。欲寻女伴嬉游去，试问鞦韆有几家。
戏题所见
作者：张纲
朝代：宋

破睡轻风透碧纱，宝钗聊插任欹斜。
欲寻女伴嬉游去，试问秋韆有几家。
招亲旧赏花
作者：张纲
朝代：宋
体裁：七言绝句

名花朵朵向人开，家酿沈沈旋拨醅。咫尺晴川风更便，追欢何惜片帆来。
探梅
作者：张纲
朝代：宋

俗态多违性，忧梅不近城。
诗书看长物，林壑寄余情。
傍驿寻梅使，衝寒过曲生。
一枝供细酌，归路见参横。
探梅
作者：张纲
朝代：宋

俗态多违性，忧梅不近城。诗书看长物，林壑寄馀情。傍驿寻梅使，冲寒过曲生。一枝供细酌，归路见参横。
探梅
作者：张纲
朝代：宋

倚空山翠罗曲屏，入山晓日寒凄清。苍龙导前散疏影，幽鸟劝坐回新声。探梅忽见数枝发，曳杖折来双眼明。绰约东窗可无伴，烦君火急呼曲生。
探梅
作者：张纲
朝代：宋

倚空山翠罗曲屏，入山晓日寒凄清。
苍龙导前散疏影，幽鸟劝坐回新声。
探梅忽见数枝发，曳杖折来双眼明。
绰约东窗可无伴，烦君火急呼麯生。
日暮
作者：张纲
朝代：宋
体裁：五言律诗

地偏车马静，门闭水云深。野艇收晴网，村舂续暮砧。危肠逢酒怯，病骨畏寒侵。又见鸦归尽，谁赓梁甫吟。
旧所乘马老且瘠见之感怀
作者：张纲
朝代：宋

人衰马亦老，不踏长安道。筋力渐疲羸，鞍鞯谩华好。见我勿嘶鸣，为尔动怀抱。无复矍铄时，去去饱丰草。
旧所乘马老且瘠见之感怀
作者：张纲
朝代：宋

人衰马亦老，不踏长安道。
筋力渐疲羸，鞍鞯谩华好。
见我勿嘶鸣，为尔动怀抱。
无復矍铄时，去去饱丰草。
春末桃李盛开竹间有梅一枝嶷然秀发用唐子西韵简汪彦章
作者：张纲
朝代：宋

在处朱朱兼白白，化工伎俩真多色。谁知先生铁石心，到眼物华如过客。高标可但凌三冬，一枝杰出妖艳中。椒兰绛灌信鼎贵，万世屈贾留清风。
春末桃李盛开竹间有梅一枝嶷然秀发用唐子西韵简汪彦章
作者：张纲
朝代：宋

在处朱朱兼白白，化工伎俩真多色。
谁知先生铁石心，到眼物华如过客。
髙标可但凌三冬，一枝杰出妖艷中。
椒兰绛灌信鼎贵，万世屈贾留清风。
春耕
作者：张纲
朝代：宋

乱后荒田杞棘生，归来还喜见春耕。随犁细雨濛濛湿，转垄新泉聒聒鸣。好劝卖刀添健犊，尽令长亩种香粳。腐儒一饱真馀事，莫遣闾阎有叹声。
春耕
作者：张纲
朝代：宋

乱后荒田杞棘生，归来还喜见春耕。
随犁细雨蒙蒙湿，转壠新泉聒聒鸣。
好劝卖刀添健犊，尽令长亩种香秔。
腐儒一饱真余事，莫遣闾阎有叹声。
显仁皇后挽词三首
作者：张纲
朝代：宋

辅汉阴功大，生商宝运开。俸从汤邑省，恩向外家裁。奄忽乘仙驭，劬劳动圣哀。园陵奉遗诰，终不费邦财。长乐坤仪肃，思齐母道全。九州供大养，八帙茂遐年。仗簇江山外，哀缠日月边。遗芳归史笔，万古照青编。仗去慈宁殿，神归永祐宫。问安迷辇道，洒泣恸宸衷。水逝长江月，天号宰木风。平生尚慈俭，流泽到无穷。
显仁皇后挽词三首·其一
作者：张纲
朝代：宋
体裁：五言律诗

辅汉阴功大，生商宝运开。俸从汤邑省，恩向外家裁。奄忽乘仙驭，劬劳动圣哀。园陵奉遗诰，终不费邦财。
显仁皇后挽词三首·其三
作者：张纲
朝代：宋

仗去慈宁殿，神归永佑宫。
问安迷辇道，洒泣恸宸衷。
水逝长江月，天号宰木风。
平生尚慈俭，流泽到无穷。
显仁皇后挽词三首·其三
作者：张纲
朝代：宋

仗去慈宁殿，神归永祐宫。问安迷辇道，洒泣恸宸衷。水逝长江月，天号宰木风。平生尚慈俭，流泽到无穷。
显仁皇后挽词三首·其二
作者：张纲
朝代：宋

长乐坤仪肃，思齐母道全。
九州供大养，八帙茂遐年。
仗簇江山外，哀纒日月边。
遗芳归史笔，万古照青编。
显仁皇后挽词三首·其二
作者：张纲
朝代：宋

长乐坤仪肃，思齐母道全。九州供大养，八帙茂遐年。仗簇江山外，哀缠日月边。遗芳归史笔，万古照青编。
晚兴二首次人韵
作者：张纲
朝代：宋

病骨支离怯晚风，可堪游目送飞鸿。书淫老去还知倦，酒圣秋来却喜中。北伐会须空虎落，西边先欲靖蚕丛。卑飞莫起扶摇念，徒使庄生笑二虫。衰草连云万木风，天高灭没见孤鸿。夕阳人散酒旗下，远浦船归渔笛中。兀兀松窗翻蠹简，垂垂蓬鬓飒霜丛。自怜世味谙来惯，已觉忘辛似蓼虫。
晚兴二首次人韵·其一
作者：张纲
朝代：宋
体裁：七言律诗

病骨支离怯晚风，可堪游目送飞鸿。书淫老去还知倦，酒圣秋来却喜中。北伐会须空虎落，西边先欲靖蚕丛。卑飞莫起扶摇念，徒使庄生笑二虫。
晚兴二首次人韵·其二
作者：张纲
朝代：宋

衰草连云万木风，天高灭没见孤鸿。夕阳人散酒旗下，远浦船归渔笛中。兀兀松窗翻蠹简，垂垂蓬鬓飒霜丛。自怜世味谙来惯，已觉忘辛似蓼虫。
晚兴二首次人韵·其二
作者：张纲
朝代：宋

衰草连云万木风，天髙灭没见孤鸿。
夕阳人散酒旗下，远浦船归渔笛中。
兀兀松窗翻蠧简，垂垂蓬鬓飒霜丛。
自怜世味谙来惯，已觉忘辛似蓼虫。
晚雨
作者：张纲
朝代：宋
体裁：五言律诗

急雨鸣初歇，崇云凝不流。客帆迷息浦，渔火聚烟洲。委巷藏身拙，残编乱眼愁。功名心已谢，肯负故山幽。
月夜
作者：张纲
朝代：宋
体裁：五言律诗

渔火前村近，秋砧静夜多。山烟归宿鸟，水月动明波。烛短催诗急，樽空奈客何。抱愁眠不稳，林影半床过。
朝中措
作者：张纲
朝代：宋

日也
前年初对大明宫。寒律转春风。几度乡关归梦，催成两鬓霜蓬。
山州岁晚，还逢令节，空记前踪。莫遣酒兵相向，愁城生怕频攻。
朝中措 其二 前年十二月十八日入对，遂除吏侍。今在婺州，腊月十八日也
作者：张纲
朝代：宋

前年初对大明宫。寒律转春风。几度乡关归梦，催成两鬓霜蓬。山州岁晚，还逢令节，空记前踪。莫遣酒兵相向，愁城生怕频攻。
朝中措·休惊初腊冻全消
作者：张纲
朝代：宋
体裁：词

休惊初腊冻全消。旬日是春朝。梅吐芳心半笑，柳含青眼相撩。风光如许，那知太守，老去无聊。乘兴方思把盏，归心已逐轻桡。
朝中措·前年初对大明宫
作者：张纲
朝代：宋
体裁：词

前年初对大明宫。
寒律转春风。
几度相关归梦，催成两鬓霜蓬。
山州岁晚，还逢令节，空记前踪。
莫遣酒兵相向，愁城生怕频攻。
朝中措（安人生日·三之一）
作者：张纲
朝代：宋
体裁：词

年时生日宴高堂。欢笑拥炉香。今日山前停棹，也须随分飞觞。东阳太守，携家远去，方溯桐江。把酒祝君长健，相随归老吾乡。
朝中措（腊日·三之三）
作者：张纲
朝代：宋

休惊初腊冻全消。旬日是春朝。梅吐芳心半笑，柳含青眼相撩。
风光如许，那知太守，老去无聊。乘兴方思把笺，归心已逐轻桡。
木落
作者：张纲
朝代：宋
体裁：五言律诗

木落秋声迥，山寒暮色连。时危羞冕绂，身老寄林泉。浊酒平孤愤，清吟续短篇。一枝吾已足，鸿鹄谢哀怜。
李居正挽词
作者：张纲
朝代：宋
体裁：五言律诗

白首论交旧，黄冠独此人。诚全知俗薄，语直见情亲。上馆钟鱼在，空坛月露新。如今入山去，行处是悲辛。
某上章辞免召命蒙恩矜许仍赐羊酒存问自念衰残辱此异数不胜感天荷圣之情谨课成拙诗一首
作者：张纲
朝代：宋

昧死飞章上九天，恳辞严召卒余年。
纶言宠念桑榆迫，台馈恩垂雨露偏。
异数一时真创见，穷乡万口徧夸传。
吾衰忝冒知难报，结草他年敢避先。
某上章辞免召命蒙恩矜许仍赐羊酒存问自念衰残辱此异数不胜感天荷圣之情谨课成拙诗一首
作者：张纲
朝代：宋

昧死飞章上九天，恳辞严召卒馀年。纶言宠念桑榆迫，台馈恩垂雨露偏。异数一时真创见，穷乡万口遍誇传。吾衰忝冒知难报，结草他年敢避先。
次韵仲弼
作者：张纲
朝代：宋

高卧元龙百尺楼，饱看风月自忘忧。虽无浊酒招陶令，尚有枯棋伴奕秋。俗事可堪遮眼底，愁情终莫上眉头。襟怀落落谁能测，方寸端容万斛舟。千里长怀北固楼，客居颜巷不堪忧。清荧坐看孤灯夜，摇落初惊一叶秋。已厌清谈挥麈尾，谁能细字写蝇头。莼鲈固是吾家味，好约西风买钓舟。
次韵仲弼·其一
作者：张纲
朝代：宋

高卧元龙百尺楼，饱看风月自忘忧。虽无浊酒招陶令，尚有枯棋伴奕秋。俗事可堪遮眼底，愁情终莫上眉头。襟怀落落谁能测，方寸端容万斛舟。
次韵仲弼·其一
作者：张纲
朝代：宋

髙卧元龙百尺楼，饱看风月自忘忧。
虽无浊酒招陶令，尚有枯棋伴奕秋。
俗事可堪遮眼底，愁情终莫上眉头。
襟怀落落谁能测，方寸端容万斛舟。
次韵仲弼·其二
作者：张纲
朝代：宋
体裁：七言律诗

千里长怀北固楼，客居颜巷不堪忧。清荧坐看孤灯夜，摇落初惊一叶秋。已厌清谈挥麈尾，谁能细字写蝇头。莼鲈固是吾家味，好约西风买钓舟。
次韵仲弼重九
作者：张纲
朝代：宋
体裁：七言律诗

黄花白酒两相逢，把酒簪花对晚风。千里故园云水外，三年归路梦魂中。自怜晼晚伤秋色，谁解疏狂发醉红。寄语髯周颇知否，此时情绪与君同。
次韵传道夜观牡丹
作者：张纲
朝代：宋

年来春事不相关，一笑除非醉裏拚。
未信花枝憎白髪，且随月色傍朱栏。
他时拜赐犹能记，此夜伤心更忍看。
姚魏风流浑谩与，坐来双泪落金盘。
次韵传道夜观牡丹
作者：张纲
朝代：宋

年来春事不相关，一笑除非醉里拚。未信花枝憎白发，且随月色傍朱栏。他时拜赐犹能记，此夜伤心更忍看。姚魏风流浑谩与，坐来双泪落金盘。
次韵伯寿述怀
作者：张纲
朝代：宋
体裁：七言律诗

仲蔚蓬蒿满径荒，主人曾是汉中郎。干时不利初无术，医国那知别有方。老去与谁同臭味，秋来多病独悲凉。倚天长剑君休问，腐肉当前亦敛铓。
次韵公显木犀
作者：张纲
朝代：宋

铺茸紫葵乱晴飔，点金寒菊栖短篱。木犀韵高陋凡枝，顾与葵菊同阶墀。香闻十里自绝奇，造物岂偏雨露滋。閒见层出珠琲垂，鹅黄靛妆宫样宜。烟销红日下薄帷，宴坐幽窗风度时。颇觉飘飘兰蕙姿，着人不去催作诗。李侯为续离骚辞，香草端从笔下移。花前把卷不停披，何以酬君金屈卮。
次韵公显木犀
作者：张纲
朝代：宋

铺茸紫葵乱晴飔，点金寒菊栖短篱。
木犀韵髙陋凡枝，顾与葵菊同阶墀。
香闻十里自绝奇，造物岂偏雨露滋。
閒见层出珠琲垂，鹅黄靛粧宫様宜。
烟销红日下薄帷，宴坐幽窗风度时。
颇觉飘飘兰蕙姿，着人不去催作诗。
李侯为续离骚辞，香草端从笔下移。
花前把卷不停披，何以酬君金屈巵。
次韵公显见赠
作者：张纲
朝代：宋

李侯词气吐朝阳，光焰真成万丈长。绿发莫将尘土暗，会看它日照金章。年齐耆旧愧衰阳，懒性唯耽野趣长。了却官租更何事，君王约法已三章。
次韵公显见赠·其一
作者：张纲
朝代：宋

李侯词气吐朝阳，光焰真成万丈长。绿发莫将尘土暗，会看它日照金章。
次韵公显见赠·其一
作者：张纲
朝代：宋

李侯词气吐朝阳，光焰真成万丈长。
绿髪莫将尘土暗，会看它日照金章。
次韵公显见赠·其二
作者：张纲
朝代：宋
体裁：七言绝句

年齐耆旧愧衰阳，懒性唯耽野趣长。了却官租更何事，君王约法已三章。
次韵公显赋蜡梅诗二首·其一
作者：张纲
朝代：宋

寿阳催妆花睡起，半额残黄娇欲语。香魂浮动满幽思，着莫春风暗相与。李侯铁心似广平，笔力万钧谈笑举。诗成夜诵更清绝，向来谁识袁临汝。句中有味应独知，吟罢馀甘发微咀。
次韵公显赋蜡梅诗二首·其一
作者：张纲
朝代：宋

寿阳催粧花睡起，半额残黄娇欲语。
香魂浮动满幽思，着莫春风暗相与。
李侯铁心似广平，笔力万钧谈笑举。
诗成夜诵更清绝，向来谁识袁临汝。
句中有味应独知，吟罢余甘发微咀。
次韵公显赋蜡梅诗二首·其二
作者：张纲
朝代：宋

愁裏危肠日九迴，今朝愁眼为花开。
一枝斜倚向人笑，应报上林春信来。
次韵公显赋蜡梅诗二首·其二
作者：张纲
朝代：宋

愁里危肠日九回，今朝愁眼为花开。一枝斜倚向人笑，应报上林春信来。
次韵周伯见赠
作者：张纲
朝代：宋

幼子童孙乏寸长，迁官同日被荣光。
芝兰瑞色来空翠，雨露恩言满诏黄。
莫讶飞腾循九品，会看毫末耸千章。
即今天子收羣策，廊庙吁谟要主张。
次韵周伯见赠
作者：张纲
朝代：宋

幼子童孙乏寸长，迁官同日被荣光。芝兰瑞色来空翠，雨露恩言满诏黄。莫讶飞腾循九品，会看毫末耸千章。即今天子收群策，廊庙吁谟要主张。
次韵周伯谢绵袄长篇
作者：张纲
朝代：宋

最宜为诰唐仲舒，上林子虚汉相如。喜君万事懒着眼，独向文章情未疏。家贫肯恋儋石储，船漏则已那复袽。素志蹉跎雪侵鬓，青衫匍匐尘满裾。可怜虞翻屯骨相，相逢呼我丈人行。夜闻抵掌论开边，怒发冲冠亦何壮。鹴裘典尽终讳寒，忍寒悲歌行路难。绨袍恐贻范叔怒，长篇忽拜乌丝阑。辞章典要古所尚，馀子碌碌何足仰。愿君回笔颂皇猷，偃武修文答灵贶。天子亟欲闻尽言，前席还应虚黈纩。
次韵周伯谢绵袄长篇
作者：张纲
朝代：宋

最宜为诰唐仲舒，上林子虚汉相如。
喜君万事懒着眼，独向文章情未疏。
家贫肯恋儋石储，船漏则已那復袽。
素志蹉跎雪侵鬓，青衫匍匐尘满裾。
可怜虞翻屯骨相，相逢呼我丈人行。
夜闻抵掌论开边，怒髪衝冠亦何壮。
鹴裘典尽终讳寒，忍寒悲歌行路难。
绨袍恐贻范叔怒，长篇忽拜乌丝阑。
辞章典要古所尚，余子碌碌何足仰。
愿君回笔颂皇猷，偃武修文答灵贶。
天子亟欲闻尽言，前席还应虚黈纩。
次韵国衡
作者：张纲
朝代：宋

古寺凭崇冈，苍烟荫乔木。攲斜屋鳞比，缭绕墙带束。何人辟层轩，延客寄遐瞩。醉赏菊坡下，客意岂在菊。念昔居此地，名世尽儒服。师旷贤多知，苍史圣重目。台成竟谁游，事去不容局。梁王高帝孙，名字亦不辱。当时盛歌舞，肯使后人逐。陈迹今故存，新池为谁绿。感叹世上事，反覆如转烛。请君听钟鱼，尚想吹紫玉。
次韵国衡
作者：张纲
朝代：宋

古寺凴崇冈，苍烟荫乔木。
欹斜屋鳞比，缭绕墙带束。
何人闢层轩，延客寄遐瞩。
醉赏菊坡下，客意岂在菊。
念昔居此地，名世尽儒服。
师旷贤多知，苍史圣重目。
台成竟谁游，事去不容跼。
梁王髙帝孙，名字亦不辱。
当时盛歌舞，肯使后人逐。
陈迹今故存，新池为谁绿。
感叹世上事，反覆如转烛。
请君听钟鱼，尚想吹紫玉。
次韵孙仲益食豚鱼
作者：张纲
朝代：宋

说食书生费口牙，一杯初捧白瓷花。晨凫夜鲤可亡命，早韭晚菘同世家。毒甚镆铘浑谩语，诗成珠玉且雄誇。腐儒一饱忘粗粝，更索卢仝七椀茶。
次韵孙仲益食豚鱼
作者：张纲
朝代：宋
体裁：七言律诗

说食书生费口牙，一杯初捧白瓷花。晨凫夜鲤可亡命，早韭晚菘同世家。毒甚镆铘浑谩语，诗成珠玉且雄誇。腐儒一饱忘粗粝，更索卢仝七碗茶。
次韵孙仲益食豚鱼
作者：张纲
朝代：宋

说食书生费口牙，一杯初捧白瓷花。
晨鳬夜鲤可亡命，早韮晚菘同世家。
毒甚镆鎁浑谩语，诗成珠玉且雄夸。
腐儒一饱忘麤粝，更索卢仝七椀茶。
次韵应文游东园
作者：张纲
朝代：宋

筋力摧颓老自知，追欢犹学少年时。园林胜处看如梦，杖履行来步懒移。对酒不堪蕉叶满，插花那复帽檐攲。羡君诗句方豪甚，应笑疏狂亦强随。
次韵应文游东园
作者：张纲
朝代：宋

筋力摧颓老自知，追欢犹学少年时。
园林胜处看如梦，杖履行来步懒移。
对酒不堪蕉叶满，插花那復帽檐欹。
羡君诗句方豪甚，应笑疏狂亦强随。
次韵彦智夜归三首
作者：张纲
朝代：宋

馀年知有几，时过如激箭。况乃世味恶，酸辛几尝遍。朝来忽览镜，坐叹华发变。故人尚青眼，危论排月旦。慰我出新诗，骊珠有馀灿。国步何多艰，戎虏尚传箭。万里眇寰海，澒洞风尘遍。其间虮虱臣，亦作豺狼变。中兴赖明主，扫除在一旦。凭君深夜望，已失妖星灿。扁舟连夜发，归兴急如箭。丧乱男女悲，一息万虑遍。人生岂匏系，事业有豹变。圣主纂洪业，庙堂用伊旦。拔茅到公等，王道何其灿。
次韵彦智夜归三首·其一
作者：张纲
朝代：宋

余年知有几，时过如激箭。
况乃世味恶，酸辛几尝徧。
朝来忽览镜，坐嘆华髪变。
故人尚青眼，危论排月旦。
慰我出新诗，骊珠有余灿。
次韵彦智夜归三首·其一
作者：张纲
朝代：宋

馀年知有几，时过如激箭。况乃世味恶，酸辛几尝遍。朝来忽览镜，坐叹华发变。故人尚青眼，危论排月旦。慰我出新诗，骊珠有馀灿。
次韵彦智夜归三首·其三
作者：张纲
朝代：宋

扁舟连夜发，归兴急如箭。
丧乱男女悲，一息万虑徧。
人生岂匏繫，事业有豹变。
圣主纂洪业，庙堂用伊旦。
拔茅到公等，王道何其灿。
次韵彦智夜归三首·其三
作者：张纲
朝代：宋

扁舟连夜发，归兴急如箭。丧乱男女悲，一息万虑遍。人生岂匏系，事业有豹变。圣主纂洪业，庙堂用伊旦。拔茅到公等，王道何其灿。
次韵彦智夜归三首·其二
作者：张纲
朝代：宋

国步何多艰，戎虏尚传箭。
万里眇寰海，澒洞风尘徧。
其间虮虱臣，亦作豺狼变。
中兴赖明主，扫除在一旦。
凴君深夜望，已失妖星灿。
次韵彦智夜归三首·其二
作者：张纲
朝代：宋

国步何多艰，戎虏尚传箭。万里眇寰海，澒洞风尘遍。其间虮虱臣，亦作豺狼变。中兴赖明主，扫除在一旦。凭君深夜望，已失妖星灿。
次韵彦章秋夜有感
作者：张纲
朝代：宋

万籁沉沉夜色幽，倚楼长啸杂吴讴。
干时不利羞鱼沫，廪食无功类鼠偷。
已欲忘言聊卒岁，尚余豪气独悲秋。
曲生胗味真吾友，谁解招呼与解愁。
次韵彦章秋夜有感
作者：张纲
朝代：宋

万籁沉沉夜色幽，倚楼长啸杂吴讴。干时不利羞鱼沫，廪食无功类鼠偷。已欲忘言聊卒岁，尚馀豪气独悲秋。曲生胗味真吾友，谁解招呼与解愁。
次韵彦达
作者：张纲
朝代：宋

之子初倾盖，论诗即定交。心清悬水鉴，才逸奋蒲梢。贳酒移宾榻，携盘杂野肴。半醒还半醉，相对老蘅茅。
次韵彦达
作者：张纲
朝代：宋

之子初倾盖，论诗即定交。
心清悬水鑑，才逸奋蒲梢。
贳酒移宾榻，携盘杂野肴。
半醒还半醉，相对老蘅茅。
次韵彦达催诗
作者：张纲
朝代：宋
体裁：七言律诗

老去交亲浑谩与，兴来终日饮亡何。扣门颇厌催书债，隐几凭谁遣睡魔。肯怪物情相楚越，端由吾道自丘轲。衰慵更着诗烦恼，笔阵方开已倒戈。
次韵彦达对雪有感
作者：张纲
朝代：宋

朔风卷地寒云繁，忽惊空花堕檐间。远山历乱眼中失，飞鸟灭没天际还。缅想端门万官贺，云陛俨列鸣佩环。丰年献瑞天一笑，声动四海具欢颜。李侯人物妙天下，何独卧穷看屋山。胸次冰壶自深瑩，管中雾豹难窥斑。异时富贵恐不免，讵忍空歌梁甫艰。君看鸿鹄有高志，一举九万谁能攀。
次韵彦达对雪有感
作者：张纲
朝代：宋
体裁：古风

朔风卷地寒云繁，忽惊空花堕檐间。远山历乱眼中失，飞鸟灭没天际还。缅想端门万官贺，云陛俨列鸣佩环。丰年献瑞天一笑，声动四海具欢颜。李侯人物妙天下，何独卧穷看屋山。胸次冰壶自深莹，管中雾豹难窥斑。异时富贵恐不免，讵忍空歌梁甫艰。君看鸿鹄有高志，一举九万谁能攀。
次韵彦达对雪有感
作者：张纲
朝代：宋

朔风卷地寒云繁，忽惊空花堕檐间。
远山历乱眼中失，飞鸟灭没天际还。
缅想端门万官贺，云陛俨列鸣佩环。
丰年献瑞天一笑，声动四海具欢颜。
李侯人物妙天下，何独卧穷看屋山。
胸次冰壶自深莹，管中雾豹难窥斑。
异时富贵恐不免，讵忍空歌梁甫艰。
君看鸿鹄有髙志，一举九万谁能攀。
次韵彦达折梅
作者：张纲
朝代：宋

信步寻梅约，欣逢亚雪枝。春藏红萼小，寒啬暗香迟。画角传新曲，妆台敛翠眉。广平心不动，唯许笔端知。
次韵彦达折梅
作者：张纲
朝代：宋

信步寻梅约，欣逢亚雪枝。
春藏红蕚小，寒啬暗香迟。
画角传新曲，粧台敛翠眉。
广平心不动，唯许笔端知。
次韵彦达雨霁
作者：张纲
朝代：宋

坐看飞雨激风雷，忽变晴空万里开。残暑暗随檐溜去，新凉频逐树声来。朱弦奏罢空三叹，白酒篘残尚一杯。病懒怕催诗债急，彊吟狂斐不知裁。
次韵彦达雨霁
作者：张纲
朝代：宋

坐看飞雨激风雷，忽变晴空万里开。
残暑暗随檐溜去，新凉频逐树声来。
朱絃奏罢空三叹，白酒篘残尚一杯。
病懒怕催诗债急，彊吟狂斐不知裁。
次韵戏彦达思归
作者：张纲
朝代：宋

月窗明素练，风榻净飞沙。饮极樽无绿，更长烛自花。感时忧未散，得句喜能誇。莫寄思归语，妆寒损鬓鸦。
次韵戏彦达思归
作者：张纲
朝代：宋

月窗明素练，风榻浄飞沙。
饮极樽无绿，更长烛自花。
感时忧未散，得句喜能夸。
莫寄思归语，粧寒损鬓鸦。
次韵方守送进士
作者：张纲
朝代：宋

下诏徴多士，弹冠动四溟。
三埸遵旧典，八韵见明经。
劝驾勤州牧，吟笺诧地灵。
春风归路近，衫色照山青。
次韵方守送进士
作者：张纲
朝代：宋

下诏徵多士，弹冠动四溟。三场遵旧典，八韵见明经。劝驾勤州牧，吟笺诧地灵。春风归路近，衫色照山青。
次韵李传道感事
作者：张纲
朝代：宋

卧病何人为扫门，堕霜黄叶任缤纷。
旋沽浊酒难禁醉，厌数孤砧远更闻。
冉冉生涯飘似梦，悠悠心绪乱如云。
几时得遂江湖去，野性终随鸥鹭羣。
次韵李传道感事
作者：张纲
朝代：宋

卧病何人为扫门，堕霜黄叶任缤纷。旋沽浊酒难禁醉，厌数孤砧远更闻。冉冉生涯飘似梦，悠悠心绪乱如云。几时得遂江湖去，野性终随鸥鹭群。
次韵李公显
作者：张纲
朝代：宋

士有鸿鹄志，万里一举翮。胸中自廊庙，肯顾三亩宅。李侯气迈爽，词锋凛霜戟。老夫晚结交，文会欣有绎。剧谈到时事，唾手欲任责。短褐天路高，畎亩抱忠赤。风雷惜变化，泥蟠等蜥蜴。结茅西山下，樵爨走僮获。富贵会有时，箪飘岂不适。世态翻覆手，宁较黑与白。兴来时一杯，南窗俯遥碧。
次韵李公显
作者：张纲
朝代：宋

士有鸿鹄志，万里一举翮。
胸中自廊庙，肯顾三亩宅。
李侯气迈爽，词锋凛霜戟。
老夫晚结交，文会欣有绎。
剧谈到时事，唾手欲任责。
短褐天路髙，畎亩抱忠赤。
风雷惜变化，泥蟠等蜥蜴。
结茅西山下，樵爨走僮获。
富贵会有时，箪飘岂不适。
世态翻覆手，宁较黑与白。
兴来时一杯，南窗俯遥碧。
次韵李彦达客舍秋怀
作者：张纲
朝代：宋

落日孤村静，凄风一笛秋。寸心灰欲死，双鬓雪添愁。未报中原复，应烦肉食谋。独惭苏季子，计拙敝貂裘。
次韵李彦达客舍秋怀
作者：张纲
朝代：宋

落日孤村静，凄风一笛秋。
寸心灰欲死，双鬓雪添愁。
未报中原復，应烦肉食谋。
独惭苏季子，计拙敝貂裘。
次韵李道士观南山三首
作者：张纲
朝代：宋

濛濛烟雨忽晴开，坐觉群山爽气来。谁向此间寻贺老，相逢莫放酒船回。山似围屏六曲开，小溪如带傍山来。结庐溪北对山住，俗驾何妨且勒回。柴门无事昼慵开，杖履谁曾得得来。隔岸野花随处发，护巢幽鸟傍林回。
次韵李道士观南山三首·其一
作者：张纲
朝代：宋

濛濛烟雨忽晴开，坐觉群山爽气来。谁向此间寻贺老，相逢莫放酒船回。
次韵李道士观南山三首·其一
作者：张纲
朝代：宋

蒙蒙烟雨忽晴开，坐觉羣山爽气来。
谁向此间寻贺老，相逢莫放酒船回。
次韵李道士观南山三首·其三
作者：张纲
朝代：宋
体裁：七言绝句

柴门无事昼慵开，杖履谁曾得得来。隔岸野花随处发，护巢幽鸟傍林回。
次韵李道士观南山三首·其二
作者：张纲
朝代：宋
体裁：七言绝句

山似围屏六曲开，小溪如带傍山来。结庐溪北对山住，俗驾何妨且勒回。
次韵洪总领题花信亭得江楼二首
作者：张纲
朝代：宋

谁为传花信，新亭破睡风。春回芳意早，客到赏心同。酒盏摇江绿，诗笺照坐红。无由接欢宴，危坐正书空。地胜宜楼观，临江势屹然。横波吞翠壁，倒影插雕椽。老子难收兴，云安未足怜。由来词翰手，五凤独居前。
次韵洪总领题花信亭得江楼二首·其一
作者：张纲
朝代：宋
体裁：五言律诗

谁为传花信，新亭破睡风。春回芳意早，客到赏心同。酒盏摇江绿，诗笺照坐红。无由接欢宴，危坐正书空。
次韵洪总领题花信亭得江楼二首·其二
作者：张纲
朝代：宋

地胜宜楼观，临江势屹然。横波吞翠壁，倒影插雕椽。老子难收兴，云安未足怜。由来词翰手，五凤独居前。
次韵洪总领题花信亭得江楼二首·其二
作者：张纲
朝代：宋

地胜宜楼观，临江势屹然。
横波吞翠壁，倒影插雕椽。
老子难收兴，云安未足怜。
由来词翰手，五鳯独居前。
次韵王周伯和应文诗
作者：张纲
朝代：宋

先生诗兴浩难收，苦思俄惊两鬓秋。变格竞传吴富体，怀沙拟续畔牢愁。会令后学轻焚稿，消得诗名号倚楼。我老恨无青玉案，锦囊分示若为酬。
次韵王周伯和应文诗
作者：张纲
朝代：宋

先生诗兴浩难收，苦思俄惊两鬓秋。
变格竞传吴富体，怀沙拟续畔牢愁。
会令后学轻焚藳，消得诗名号倚楼。
我老恨无青玉案，锦囊分示若为酬。
次韵王子飞跋石曼卿洛中题壁
作者：张纲
朝代：宋

酒狂玩世芙蓉仙，胸中落落太古全。浮云富贵不着眼，肯复腾上誇鸢肩。应怪元龙负豪气，献书天子言十事。骑骡一去不可追，风月凄凉壁间字。
次韵王子飞跋石曼卿洛中题壁
作者：张纲
朝代：宋

酒狂翫世芙蓉仙，胸中落落太古全。
浮云富贵不着眼，肯復腾上夸鸢肩。
应怪元龙负豪气，献书天子言十事。
骑骡一去不可追，风月凄凉壁间字。
次韵苏养直破虏谣
作者：张纲
朝代：宋

旌旗千里照江红，学语小儿争挽弓。
春风江岸草无际，马蹄踏遍青茸茸。
将军面作石棱紫，百万胡羣阵前死。
游魂假息度长江，京观应惭望西浒。
苏侯笔力壮三军，破虏长谣入眼惊。
何当更献中兴颂，坐看万国朝神京。
次韵苏养直破虏谣
作者：张纲
朝代：宋

旌旗千里照江红，学语小儿争挽弓。春风江岸草无际，马蹄踏遍青茸茸。将军面作石棱紫，百万胡群阵前死。游魂假息度长江，京观应惭望西浒。苏侯笔力壮三军，破虏长谣入眼惊。何当更献中兴颂，坐看万国朝神京。
次韵苏晋翁见寄
作者：张纲
朝代：宋

不见梁王旧吹台，年来愁眼向谁开。求贤廊庙无虚日，报国涓尘自乏才。直指漫能迎櫑具，永怀宁敢咏金罍。相看鬓发霜千丈，自视文章水一杯。晚岁可怜神气索，故人犹寄好诗来。追还正始真堪喜，突过黄初岂易陪。婉娈也知能度曲，葡萄应已酿新醅。何时东阁容惊坐，一日那辞一百回。
次韵苏晋翁见寄
作者：张纲
朝代：宋

不见梁王旧吹台，年来愁眼向谁开。
求贤廊庙无虚日，报国涓尘自乏才。
直指漫能迎櫑具，永怀宁敢咏金罍。
相看鬓髪霜千丈，自视文章水一杯。
晚岁可怜神气索，故人犹寄好诗来。
追还正始真堪喜，突过黄初岂易陪。
婉娈也知能度曲，葡萄应已酿新醅。
何时东阁容惊坐，一日那辞一百迴。
次韵虞章
作者：张纲
朝代：宋

轨道无停辙，枫林难尽柯。
人生百年间，疾若下走坡。
何为行役苦，况乃忧患多。
渊明颇解事，舍浊扬清波。
九原骨已朽，万古名不磨。
念我独窘束，处世随唯阿。
尘埃眼中满，岁月马上过。
不作鷄肋弃，尚扣牛角歌。
正赖良友朋，诗句陶天和。
涓涓吐微溜，浩浩供洪河。
三篇怯大手，未陈先倒戈。
借问菊坡游，颇亦狂醉么。
独不饮公荣，冷面看红酡。
欲赋无好语，书怀愧阴何。
次韵虞章
作者：张纲
朝代：宋

轨道无停辙，枫林难尽柯。人生百年间，疾若下走坡。何为行役苦，况乃忧患多。渊明颇解事，舍浊扬清波。九原骨已朽，万古名不磨。念我独窘束，处世随唯阿。尘埃眼中满，岁月马上过。不作鸡肋弃，尚扣牛角歌。正赖良友朋，诗句陶天和。涓涓吐微溜，浩浩供洪河。三篇怯大手，未陈先倒戈。借问菊坡游，颇亦狂醉么。独不饮公荣，冷面看红酡。欲赋无好语，书怀愧阴何。
次韵袁仲诚见赠
作者：张纲
朝代：宋
体裁：七言律诗

解组清朝返旧乡，依然门巷接回塘。閒身乍觉鸟声乐，缓步重寻花径香。多谢故人停桂棹，何妨清夜醉霞觞。新诗赠我光蓬屋，什袭应同夏后璜。
次韵谢人惠诗
作者：张纲
朝代：宋

翩翩才气逸轻翰，倒写波澜笔力宽。沈醉不辞金盏侧，清吟长占竹窗寒。捧心欲效羞颦媚，斲鼻须烦尽垩漫。辱赠骊珠念无报，但惊怀袖有奇观。
次韵谢人惠诗
作者：张纲
朝代：宋

翩翩才气逸轻翰，倒写波澜笔力寛。
沈醉不辞金盏侧，清吟长占竹窗寒。
捧心欲效羞颦媚，斵鼻须烦尽垩漫。
辱赠骊珠念无报，但惊怀袖有奇观。
次韵酬彦达
作者：张纲
朝代：宋

浮荣过眼风脱叶，鸳行无复清梦接。柴门昼闭雀可罗，寒日晖晖弄疏樾。已种芳兰滋九畹，更遣胎仙舞三叠。李侯壮志亦可人，举目万里欲横绝。醉眼时看石棱紫，吟鬓半作霜棘折。方今圣主躬俭勤，奏赋不须誇羽猎。中兴盛事要磨崖，老于文字谁踰结。愿君勉力上扶摇，渺渺云海出飞楫。莫随铩翮卧穷巷，漫学啼螀吊寒月。
次韵酬彦达
作者：张纲
朝代：宋

浮荣过眼风脱叶，鸳行无復清梦接。
柴门昼闭雀可罗，寒日晖晖弄疏樾。
已种芳兰滋九畹，更遣胎仙舞三叠。
李侯壮志亦可人，举目万里欲横绝。
醉眼时看石棱紫，吟鬓半作霜棘折。
方今圣主躬俭勤，奏赋不须夸羽猎。
中兴盛事要磨崖，老于文字谁踰结。
愿君勉力上扶摇，渺渺云海出飞楫。
莫随铩翮卧穷巷，漫学啼螀弔寒月。
次韵钱巽叔见赠
作者：张纲
朝代：宋
体裁：七言律诗

阻阔书邮顿两忘，三年清梦独徜徉。风旌引兴与天远，茧绪牵愁知日长。逸翮伫归鸳鹭列，鸣驺忽下水云乡。秋霖穷巷无人到，裹饭应烦问子桑。
次韵陈去非中秋无月
作者：张纲
朝代：宋
体裁：七言律诗

萧瑟中宵雨打窗，那知风月乱飘黄。已无佳月供清赏，赖有新诗耿夜光。蓬户我方甘寂寞，朱门君勿看辉煌。只今天柱峰何在，好约玄真一醉狂。
次韵顾应文
作者：张纲
朝代：宋

万事浮云过眼空，羞将白发竞春红。折腰久已惭元亮，作赋何劳慕敬通。经世岂无天下士，知心应有古人同。破除孤愤难忘酒，圣处时时且一中。
次韵顾应文
作者：张纲
朝代：宋

万事浮云过眼空，羞将白髪竞春红。
折腰久已惭元亮，作赋何劳慕敬通。
经世岂无天下士，知心应有古人同。
破除孤愤难忘酒，圣处时时且一中。
次韵黄尧翁斗鸡三首
作者：张纲
朝代：宋

宴罢金鸡列，笼瞻黼座遥。两雄争定霸，一战息虚憍。忍受摧冠辱，贪承赐锦饶。如何纪渻氏，今乃混渔樵。系马翠楼下，斗鸡花树傍。飞毛惊辟易，喋血壮摧伤。奋击方乘势，欢呼忽擅场。忿心能几许，嗟尔太匆忙。约斗提笼出，无哗倚壁看。祸心藏芥羽，碎首湿朱冠。擒敌壮夫事，策勋公子欢。栖群哙等伍，今日始知韩。
次韵黄尧翁斗鸡三首·其一
作者：张纲
朝代：宋
体裁：五言律诗

宴罢金鸡列，笼瞻黼座遥。两雄争定霸，一战息虚憍。忍受摧冠辱，贪承赐锦饶。如何纪渻氏，今乃混渔樵。
次韵黄尧翁斗鸡三首·其三
作者：张纲
朝代：宋

约斗提笼出，无哗倚壁看。祸心藏芥羽，碎首湿朱冠。擒敌壮夫事，策勋公子欢。栖群哙等伍，今日始知韩。
次韵黄尧翁斗鸡三首·其三
作者：张纲
朝代：宋

约斗提笼出，无譁倚壁看。
祸心藏芥羽，碎首湿朱冠。
擒敌壮夫事，策勋公子欢。
栖羣哙等伍，今日始知韩。
次韵黄尧翁斗鸡三首·其二
作者：张纲
朝代：宋

系马翠楼下，斗鸡花树傍。飞毛惊辟易，喋血壮摧伤。奋击方乘势，欢呼忽擅场。忿心能几许，嗟尔太匆忙。
次韵黄尧翁斗鸡三首·其二
作者：张纲
朝代：宋

繫马翠楼下，斗鸡花树傍。
飞毛惊辟易，喋血壮摧伤。
奋撃方乘势，欢呼忽擅场。
忿心能几许，嗟尔太匆忙。
江城子·宝津楼下柳阴重
作者：张纲
朝代：宋
体裁：词

宝津楼下柳阴重。画桥东。戏鱼龙。闻喜当时，开宴盛仪容。遥想新年寻故事，扶醉帽，夕阳中。可怜衰鬓飒霜丛。借酡红。遣愁浓。梦入长安，惊起送飞鸿。直下青冥休避路，九万里，看抟风。
汤德广挽词三首
作者：张纲
朝代：宋

四海知名士，三朝老从臣。勤王安反侧，分阃试经纶。天阔鸳行断，山空马鬣新。丰碑满忠义，千古诏簪绅。忠愤忧时切，风云得路先。官箴循吏传，家法棣华篇。灭虏兵方急，优贤席屡前。如何天不憖，高冢卧苍烟。束发师前辈，忘年得此翁。鸡豚同里社，诗礼共家风。别去十年久，书无三月空。归来人不见，铭旐舞斜红。
汤德广挽词三首·其一
作者：张纲
朝代：宋

四海知名士，三朝老从臣。
勤王安反侧，分阃试经纶。
天阔鸳行断，山空马鬛新。
丰碑满忠义，千古诏簪绅。
汤德广挽词三首·其一
作者：张纲
朝代：宋

四海知名士，三朝老从臣。勤王安反侧，分阃试经纶。天阔鸳行断，山空马鬣新。丰碑满忠义，千古诏簪绅。
汤德广挽词三首·其三
作者：张纲
朝代：宋

束发师前辈，忘年得此翁。鸡豚同里社，诗礼共家风。别去十年久，书无三月空。归来人不见，铭旐舞斜红。
汤德广挽词三首·其三
作者：张纲
朝代：宋

束髪师前辈，忘年得此翁。
鸡豚同里社，诗礼共家风。
别去十年久，书无三月空。
归来人不见，铭旐舞斜红。
汤德广挽词三首·其二
作者：张纲
朝代：宋

忠愤忧时切，风云得路先。
官箴循吏传，家法棣华篇。
灭虏兵方急，优贤席屡前。
如何天不慭，髙冢卧苍烟。
汤德广挽词三首·其二
作者：张纲
朝代：宋

忠愤忧时切，风云得路先。官箴循吏传，家法棣华篇。灭虏兵方急，优贤席屡前。如何天不憖，高冢卧苍烟。
沈洞元挽词
作者：张纲
朝代：宋

天阙辞严召，云栖得坐忘。尊生三洞箓，起死上池方。神托飞鱼化，丹馀旧灶香。从今纪甲子，华表伫还乡。
沈洞元挽词
作者：张纲
朝代：宋

天阙辞严召，云栖得坐忘。
尊生三洞箓，起死上池方。
神託飞鱼化，丹余旧竈香。
从今纪甲子，华表伫还乡。
泊舟庙湾次侄合
作者：张纲
朝代：宋

泊船高岸曲，散策小村傍。盗贼耳边满，朝廷天际望。系愁官柳嫩，醒醉野梅香。后进推吾子，词锋不可当。
泊舟庙湾次侄合
作者：张纲
朝代：宋

泊船髙岸曲，散策小村傍。
盗贼耳边满，朝廷天际望。
繫愁官柳嫩，醒醉野梅香。
后进推吾子，词锋不可当。
洪庆善挽词二首
作者：张纲
朝代：宋

画省真郎选，朱幡老郡侯。名归时论重，行向古人求。嗜学千鸡蹠，修文五凤楼。秋风忽惊梦，怀旧涕交流。忝戚乡闾旧，论交道义深。穷搜千古意，乐易一生心。遭谤身虽贬，全名死不沉。君恩为昭雪，归窆得家林。
洪庆善挽词二首·其一
作者：张纲
朝代：宋

画省真郎选，朱幡老郡侯。
名归时论重，行向古人求。
嗜学千鸡跖，修文五鳯楼。
秋风忽惊梦，怀旧涕交流。
洪庆善挽词二首·其一
作者：张纲
朝代：宋

画省真郎选，朱幡老郡侯。名归时论重，行向古人求。嗜学千鸡蹠，修文五凤楼。秋风忽惊梦，怀旧涕交流。
洪庆善挽词二首·其二
作者：张纲
朝代：宋
体裁：五言律诗

忝戚乡闾旧，论交道义深。穷搜千古意，乐易一生心。遭谤身虽贬，全名死不沉。君恩为昭雪，归窆得家林。
浣溪沙 其一 荣国生日四首
作者：张纲
朝代：宋
体裁：词

罗绮争春拥画堂。翠帷深处按笙簧。宝奁频炷郁沉香。海上蟠桃元未老，月中仙桂看馀芳。何须龟鹤颂年长。
浣溪沙 其二 荣国生日四首
作者：张纲
朝代：宋
体裁：词

腊日银罂翠管新。潘舆迎腊庆生辰。捲帘花簇锦堂春。百和宝薰笼瑞雾，一声珠唱驻行云。流霞深劝莫辞频。
浣溪沙 其四 安人生日
作者：张纲
朝代：宋
体裁：词

过隙光阴还自催。生朝又送一年来。宴堂深处彊追陪。眼眩岂堪花里笑，眉攒聊向酒边开。与君同醉莫辞杯。
浣溪沙 荣国生日四首 其二
作者：张纲
朝代：宋
体裁：词

腊日银罂翠管新。潘舆迎腊庆生辰。卷帘花簇锦堂春。百和宝薰笼瑞雾，一声珠唱驻行云。流霞深劝莫辞频。
浣溪沙·罗绮争春拥画堂
作者：张纲
朝代：宋
体裁：词

罗绮争春拥画堂。翠帷深处按笙簧。宝奁频炷郁沈香。海上蟠桃元未老，月中仙桂看馀芳。何须龟鹤颂年长。
浣溪沙·腊日银罂翠管新
作者：张纲
朝代：宋

腊日银罂翠管新。
潘舆迎腊庆生辰。
卷帘花簇锦堂春。
百和宝熏笼瑞雾，一声珠唱驻行云。
流霞深劝莫辞频。
浣溪沙·荣国生日四首
作者：张纲
朝代：宋

罗绮争春拥画堂。翠帷深处按笙簧。宝奁频炷郁沈香。海上蟠桃元未老，月中仙桂看馀芳。何须龟鹤颂年长。腊日银罂翠管新。潘舆迎腊庆生辰。卷帘花簇锦堂春。百和宝薰笼瑞雾，一声珠唱驻行云。流霞深劝莫辞频。象服华年两鬓青。喜逢生日是嘉平。何妨开宴雪初晴。酒劝十分金凿落，舞催三叠玉娉婷。满堂欢笑祝椿龄。
浣溪沙·过隙光阴还自催
作者：张纲
朝代：宋
体裁：词

过隙光阴还自催。生朝又送一年来。宴堂深处强追陪。眼眩岂堪花里笑，眉攒聊向酒边开。与君同醉莫辞杯。
浣溪沙（四之三）
作者：张纲
朝代：宋
体裁：词

象服华年两鬓青。喜逢生日是嘉平。何妨开宴雪初晴。酒劝十分金凿落，舞催三叠玉娉婷。满堂欢笑祝椿龄。
清平乐·红莲照晚
作者：张纲
朝代：宋
体裁：词

红莲照晚。花底明人眼。无限游人谁惜倦。只有衰翁心懒。笙歌缓引更筹。更阑客散添愁。香雾半窗幽梦，烟波千里归舟。